Nauthlaknak thu cu Bishop pawl dinhmun in fumfe zet ih dinpi dingah nauthlaknak dodalnak aupi ih a tel tu nunau pawl in zaangfah dil November 15, 2021 | Radio Veritas Asia\nNauthlaknak thu cu Bishop pawl dinhmun in fumfe zet ih dinpi dingah nauthlaknak dodalnak aupi ih a tel tu nunau pawl in zaangfah dil\nUSA, Baltimore ah tlawngkai nikhat ni ah nauthlaknak dodalnak aupinak cu mipa pawl in an rak hoha. Cui puai ah Gabriel Vance le a innsang, a rualpi zaten 20 pawl cu Bolumbus, Ohio ihsin nazi pasarih rei mi cui aupi ah thatho zet in an rak tel. Nauthlaknak cu tuisan nunphung pawlkom ih ton rero mi a tumbik mi nunphung thuthla pakhat a si. Ziangah tile America ram pakhat lawngah nitin milai nunnak 2300 nauthlaknak a um ih nitin leilungtlun ah milai nunnak 200,000 thah an tuar tiah kum 26 lawng a si lai mi Gabriel Vance in a rak sim. A mah cu ‘pro-life’ tiih kawh mi ‘milai nunnak kilhimnak Catholic Pawlkom’ ih dinpitu khal a si. A nupi cu Anna a si.\nCatholic Pawlpi dinhmun in hi thuhla thawn pehpar in thuk zet in dodal ih tuah a tul. Catholic Pawlpi ti tikah Bishop pawl, Puithiam pawl, Deacon pawl le kohhran mipi pawl dinhmun in hi thil thuhla ah kaa ciip tahratin um men a ngah lo tiah a sim. Hi aupinak ah nunau pawl tel lo in mipa lawnglawng 200 hrawng an rak tel. Ziangah tile America ram ih Catholic Bishop pawl ih thurelkhawmnak thawn kaih ih tuah mi a si. Bishop pawl in thurelkhawmnak cu tui zarh ah an tuah ding. Hi aupinak cu nau a thlak sak tu siizung hmai ihsin thok in Rosary cam in an theh ding. Netabik nak ah a tel tu pawl in an ruahnak pawl an sim ding.\nTu vek ih duhphorhnak cu dodal ding a si lo. Milai nunak humhim tu Catholic mipa pawl sinak langter ding lawng a si tiin Larry Cirignano in a simfiang. Cu vekin Bishop pawl cu Catholic Pawlpi ih hotu pawl dinhmun in Pawlpi ih Canon upadi 915 langter dingah a si. Cui upadi in ‘mi pakhat cu a sualnak le a mawhnak sim na cingin cohlan tum lo in a lungruh a si le sualpi tuahtu a si. Curuangah Bawipai Thi le Sa san a ngah lo’ tiah a um. American Catholic Bishop pawl ih thurelkhawmnak ah rel ding mi pawl cu ‘Bawipai Thi le Sa sannak; thawn pehpar ih simnak khal a tel. Ziangah tile tui American President le White House ih sim rel theinak a nei tu pawl hnen Bawipai Thi le Sa santheinak peknak, pek lo nak cuvek thuhla botcat dingah a si.\nAn cazin sungah cun zo a si ti langter a si lo. Tu vek ih duhphorhnak cu mai zumnak tlaitluang ten um ter men, mai upat tlak zet mi biaknak lam tuanvo pawl silhkhah thei ding lawng a si. Pawlpi ih Canon upadi 915 vek a si le ziangvek dinhmun khal siseh la ramkhel lam tuanvo neitu pawl a sawhkhih. Ziangah tile an mah in tu le tu an rak sim. An mah cu mi lungruh pawl an si. Remawk a tum lo mi pawl an si. Hi mi cu mi theihngan ih sualnak tumpi langternak a si. An tuah bet rero thotho. Cu vekin an dinpi mi thawn a kalh aw mi Bawipai Thi le Sa khal catbang lo in an sang. Hi vek ih a can rero hi cohlan theih a si lo. Hi ti simnak cu an mah upat ih sim mi a si.\nCu vekin midang pawl khal a dik lo mi tidaan hmuh lo dingah khal a si. Curuangah Pawlpi ih Canon upadi 915 humhim a tul; kilhim a tul. Nauthlak a lungkimpi tu ramkhel lam hnatuan tu pawl Bawipai Thi le Sa sannak khamnak cu Biaknak lam kha ramkhel lam hrangah an hmang a titu Bishop pawl ih ruahdaan an cohlang lo. Tui sim mi dinhmun cu ramkhel thuhla a si lo. Nuntuzia thuhla a si. Ziangah tile minung rori an thah rero ruangah a si. Curuangah nauthlaknak kham dingah nemhnget mi si dingin forhfial ih tuah a tul. Nuntu ziaza cu tuah tul mi a si tiin Jim Havens in a rak sim fiang.\nZumnak a bang aw lo mi Biaknak pawl thin naa dingih tong mi pawl cawl thlang dingah biaknak a phunphun pawlkom in dil (November 9, 2021)\nZiangruangah Catholic Puithiam pawl nupi neih a ngah lo? Bible in teh ziang a ti?


Khua Lian Kam vs Mg Nanda | VCTH\nHome » Thlirnak » Khua Lian Kam vs Mg Nanda\nBy vcth on May 2, 2017.\nTulai Online ah a hot zetmi thu pakhat cu puaisa Khua Lian Kam in Japan ram ih mi a thlah mi pawl a bum ti thu a si.\nPuaisa Khua Lian Kam in Japan ram ah Chinmi minung 15 a thlah hngai. Cui a thlahmi pawl cu hnatuan an ngah lo a silen peisa ka lo khirh sal ding tiah lungkimnak sachuk an nei.\nKhua Lian Kam ih thlahmi minung 15 sungin minung 8 cu facebook account hmin Mg. Nanda timi pa hnen ah an thlengih Khua Lian Kam hnen ih an rak pekmi peisa ting 80 ngah sal an duh.\nA hrekkhat cu amah Khua Lian Kam hnen ah an tang ih Khua Lian Kam ih Working Visa tuah sak ding an beisei tiah zum an si.\nKhua Lian Kam ih peisa a kuan le thuhla a cem\nPuaisa Khua Lian Kam in Mg. Nanda hnen ih ummi pawl hnen ah peisa a kuan a si ahcun thuhla a cem ding. Mg Nanda te lam tla in ziang ciamco an nor bet ding zum a um lo.\nTazacuai aw sehla\nMg Nanda le Khua Lian Kam tazacuai aw sehla zo in a neh pei. Japan ram ah taza an cuai ah sehla, Mg Nanda hrang ahcun zianghman sung ding a neilo ti theih a si. Ziangah tile a nih cu third party in harsatuar pawl a bawm ti dinhmun a si. Sumpai a cem laimmi a sung ti lo sung ding ciamco a nei lo. Nan Khua Lian Kam hrang ahcun a sung ahcun thawngtlak thei dinhmun a si ding. Mg Nanda in tetti ah milai 8 a nei, cuhlei ah an rak lungkimnak sachuk pawl tla a nei fawm.\nKhua Lian Kam in a thlahmi pawl phatsan in “hnatuan dingin ka thlah lo, visit in ka fehpi mi an si,” ti sehla, Kawlram ih Sachuk an rak tuahmi pawl kha Japan ram thuthennak zung hrangah a thupi pei maw?\nSalai Lung Thli Tum vs Chin Journal\nChin Online Media, Hakha tong hmang media, ih a cakbik pahnih a simi Salai Lung Thli Tum le Chin Journal hi an thu fehpit daan a bang aw lo.\nSalai Lung Thli Tum nih cun Khua Lian Kam hi mibum a si tiah nasa zetin a phom, nan The Chin Journal nih cun Khua Lian Kam lam an dik deuh vekin an rak ngan. Neta deuh an post mi ahcun “Hi thu ah Mg Nanda ih simmi lawnglawng a dik ah kan lak lo vekin Khua Lian Kam ih simmi lawnglawng a dikin kan lak ve cuanglo,” tiah an ti.\nKhua Lian Kam ih vansiatnak\nLaimi puaisa tampi hi a tongmi le an tuahmi a deng aw lemlo. Tuanvo kan lo ding ti vek an ti khal le a taktak ahcun tuanvo an lak lem lo. Asinan mahte talbuai in talbuai vivo a siih a remcang dan a rak um. A remcang lo pawl cu an vansia tiah rak ti a si. Cucu Khua Lian Kam lawng silo in puaisa dangdang tla an si ko.\nKhua Lian Kam ih a vansiatnak cu Social media ih thilti theinak ruangah harsatuarmi pawl le Mg Nanda ih au-aw cu mi tampi in an thei.\nA fehtu pawl teh mawh kan phurh ve pei maw?\nKhua Lian Kam in Working Visa ka lo tuah sak ding ti a si. Visit Visa in feh hnu ah Japan ram ah working visa ih thleng leh ding a si. A fehtu pawl in cui Khua Lian Kam ih thu parah pumhlum zumin an feh. Chinmi tampi hi kan harsa ruangah ziang hmauhhmauh parah kan thap aw ngam. Malaysia lam ih feh hrekkhat ih in simmi tla cu vok le ar vekih phur in Malasia thlen a si (tangzin ih feh hrekkhat pawl). Ttihnung a um, Rist a um ti thei na cingin kan pah, kan nor. Cui risk kan lakmi ih a rahsuahmi cu hlawhtlinnak lawnglawng a silo, harsatnak tombor tla a tel. Thei na cing, thei na cing in kan nor ve ko.\nPuaisa pawl ralrin an thiam a ttul\nDaanlo (illegal) ih ramdang thlah aw hi Chinmi hrangah cu daan sung thil vek a si. Nan cozah lam hrang ahcun Human Trafficking ti a si, ttihnung a um zet.\nTthimnak ah Puaisa pakhat in daanlo in mi a thlah, asinan a mi thlahmi an tluanglo. Hnatuan tla an ngah lo, maw an hnatuan a har zetih a thlahmi pawl an lung a kim lo. Cui a thlahmi innsang maw, anmah thlah tuarmi pawl in cozah hnen ah an report ahcun cui puaisa cu Human Trafficking thawn tlak thei a si.\nKan dung nai te ah Chaungkhuah khawmi nupa te cu Tuluk ram ih mi an thlahmi an tlaung lo ih cui thlahmi sungsang pawl in palik hnen ah an report ih kai an tuar. Curuangah Puaisa pawl tla daan thawn milh aw in mi thlah ding a thupi zet, culo ahcun nasa zetin an tuar thei ve.


Tower of Babel in Chin Falam\nBabel Lungdawl (The Tower of Babel)\n(Seemtirnak/Genesis 11: 1-9)\nHlanah cun leilung tlun mi hmuahhmuah in t.ong phunkhat lawng an nei ih t.ongfang bangrep an hmang.\nNisuahnak lamah an vai ih Babilonia nelrawn an thleng ih cutawkah khua an to.\nCutikah, "Rahnik uh, phahlei tuah in meisa ah rawh uhsi," ti ah pakhat le pakhat an ti-aw. Cutiin inn saknak ah tlakrawh an nei ih a erhnak ah t.hung an tuah.\nCut.heh in, "Ra uh; Kan hrangah khawpi kan tuah pei ih van dai in lungdawl kan tuah pei. Kanmah ih hrangah hmin nei ve seh; cule leilung khuazakip ah darhdai loin kan um ding a si," ti ah an ti-aw.\nCutikah milai ih an tuahmi khawpi le lungdawl zoh dingah Bawipa cu a rung ih,\n"Zohhnik uh, hi pawl hi an zatein miphun phunkhat an si ih t.ong pakhat an hmang. An tuahmi hi thil tuah an tummi a hramthawhnak lawng a si lai. A rei hlanah tuah an duhmi hmuahhmuah an tuahsuak thei ding.\nCuruangah kan vung feh pei ih pakhat le pakhat an aan ciing-aw lo dingin an t.ong kan cokrawi thluh pei," ti ah a ti.\nCutiin Bawipa in milai pawl cu leilung khuazakip ah a t.hekdarh thluh ih khuapi cu an sak t.heh suak lo.\ncuih khuapi cu Babel ti cu Babilon tican a si ih Hebru t.ong in balal an ti ih cokrawi t.heh ti thawn a aw suah a bang aw. ti ah an ti, ziangah tile cutawkah milai ih t.ong cu Bawipa in a cokrawi sak thluh ih, leilung tlun khuazakip ah a t.hekdarh thluh hai a si.\nChin Falam is a member of the Tibeto-Burman branch of the Sino-Tibetan language family spoken by about 125,000 people in Burma, Bangladesh and India.


Chin Rock Siangpahrang Solomon Love Song Sak A Cawl Men Thei - Chinland Today Media\nJune 3, 2015 10:37 am·0 comments\nSanthar Chin mino pawl Love song a saknak ihsin an nun nehtu, Chin Rock Siangpahrang Solomon Menrihai cun Love song sak dingin le hlanhlai vekih ka nun umtu dan ka hman tum caan ih tukforhnak a ra thlen caan ah ka Pathian in ngaithiam aw, na hnenah hnangamnak a um tiah a ti.\nSolomon hin ‘duhdawtnak hla sak hi sual ka tilo asinan Pathian hnatuan lo hi cu nunman ka neilo’ tiah CT media hnenah a rak sim dah. Asinan kan dung naite ah a facebook status ih a tar mi ahcun ‘Pathian hnen ih ka pekawk hnu ah, duhdawtnak thawn Lovesong tuahduhtu ih forhfialnak le a hlan nunhlun lai daan vekih nun a poi lo ding tiih ka ruah ngah pang caan ah I duhdawttu le a thisen thawn in tlen ih a Thlarauthianghlim thawn in umpitu ka Bawipa.. I ngaithiam aw… Na hnenah hnamngamnak famkim a um’ tiah a ngan.\nSolomon Menrihai in Tukforhnak/forhfialnak tiin Lovesong sak hi a ti ruangah Love song a sak sal ding hi zum a um nawn lo. Pathian hnatuan in Lovesong saknak lam ihsin a cawl tum le tum lo a mah fiang zetin kan sut nan a hnen ihsin letnak kan ngah hrih lo.#\nIron Cross hlasaktu Lay Phyu le Chin Rock Siangpahrang Solomon Menrihai


Thluasuah Kuairuttu Nu - Chinland Today Media\nMay 10, 2010 2:27 am·0 comments\n“Hiti ih na tuah ruang ahhin Bawipa in lo rul hramseh. A thla hnuai ih humhimnak na hawlmi Bawipa, Israel ih Pathian ina laksawng cu famkimzet in lo pe hram seh,” tiah a ti. -Ruth 2:12\nLeitlun huap Ni Cehlei tampi lakah “Nui’ Ni (Mother’s Day)” hi mi tampi ih an sunlawih hleicemi le hlunghlaizet ih an hmanmi ni sunglawi a si. Mifimthiam cangantu pawl in Nu ih duhdawtnak suankhan in “Nu Leilungpi (Mother Earth),” “Nu Ttong (Mother Tongue),” le “Nu Kawhhran (Mother Church)” ti’n an hmang ttheu. Laimi in tla Nu cawisannak ttongfang kan nei ve: “Ni nu Thla pa” kan ti, “Nu thlum, Pa al” tiah kan ti. Nu hi co-u kan pe ringring: ka nu le ka pa, nunu papa, ti’n le khi tei’ nupa cu! tivek in. Laimi kan pipu san ihsin kan khuaruah (philosophy) hi a rak niam vece lo.\nBible sungah Nunau hmin cuang ih nganmi uk hnih kan hmu thei ih Ruth le Esther an si. An pahnih in thuanthu roling le nu dinhmun khaisangtu an si. Ruth cabu hi Pathian ih duhdawt zaangfahnak le Pathian a zumfek ih a rinsantu pawl hnenah Pathian ih umpit lamhruainak le thluasuah peknak an co zia kan hmu thei. Ahleice in zohtthim tlak le cawn tlak Nu pahnih – Naomi le Ruth – ih thuanthu kan hmu thei. Annih pahnih hi “thluasuah kuairuttu nu” an sizia zirzoi tlangin thlarau thazaang kan la tlang pei.\n1. Zumfeknak in\nRuth Cabu sungah Pathian zumfeknak hi thluasuah donnak a si zia fiangte’n kan hmu. Naomi le Ruth ih nunnak kan zirzoi tikah Pathian zumfektu minu pahnih an si ti a fiang. Noami cu an ram ih paam tlun ruangah Moab ram ah a pasal in a vaihpi ih a thihsan. Nuhmei dinhmun in thinhar le beidong in a nunnak a luahkhat. A hmin rori hmanah Naomi (pleasant)–thinnomnak timi khal duh nawn loin Marah (bitter)–a khaami ti’n thlengh in i ko thlang uh ti tiangin a thin a naa. Asinan a zummi Pathian cu a phatsan hrimhrim lo. A pasal ih hmin cu Elimelech (my God is king) a si ih, Pathian ttihzah le mi hminthang a rak si hmang. A fapa pahnih: Mahlon (sick) le Chilion (pining) tla an san a tawizet. Cuti’n Naomi cu ninghaan riahsiatnak thawn a khat cingin Pathian in i umpi dingih i ruunsuak ding ti a zum. Cuih a zumnak ruangah Pathian lung a tongih a netabik ahcun thluasuahnak tampi kuairut in mi neinung le mi lungawi ah a hung cang saal.\nRuth ih nunnak kan zoh khal asile, a pasal ih nu a ninu ih zumnak hngetkhoh le tthatnak in a thinlung le a khuaruah, a zumnak a thlengh aw. A ni ih zumfeknak in a hiip ngah ih cuih a zumnak cu a thlah thei nawn lo. Curuangah na Pathian cu ka Pathian a si ve ding a ti theinak a si. Cuti’n ahlan ih a rak biakmi Moab pathian cu taansan in amah duhdawtu a ninu parah tthatnak tuah ih Pathian nung a biak tikah Pathian in a thluasuah ih pasal tthazet a neihter saal. Cuhlei ah fanau pom theinak a pek ih fapa Obed a pek. Obed cu David cithlahtu le Messiah ih suahnak cazin sungtel a si ruangah khaisaan minu ah a hung cang tariai. Ruth “thluasuah kuairuttu nu” a si theinak cu an zumfeknak a si.\n2. Rin-umnak in\nNaomi le Ruth in sankhuk daih thluasuah an don theinak hi Pathian an zumfeknak lawng si loin an rin-umnak ruangah tla a si. Ziangtivek tikcu caan harsa khalah tlusia lo le dungdolh loin fekte’n an dinghnget thei. Naomi ih nunnak hi beidongza ngaingai a si. Thutthentu san le Ruth cabu sungih tarlangmi tikcu caan hi Israel san thuanthu ah harsatnak le buainak ih a hrual/ciim laifang le a thim laitak caan a si. Mi tampi zumnak hngetkhoh nei lo le rin-umnak nei lo pawl cu dingfelnak taansan tahrat in mah duh poh ih an nun laitak a si. Sihmansehla, Naomi cu a biakmi a Pathian parah rin-um in a miphun tlun khal ah rin-um in cokpolh vaivuan loin a laihri phumnak a miphun hnenah a kir saal. Curuangah Bawipa in lei thluasuah le van thluasuah thawn malza a sawm.\nRuth in a ninu tlunah rin-umnak a neihzia kan hmu thei. A ninu in a inn ah kir saal dingin a sim, a khir rero ko na’n a duh cuang lo. A parih a tthatukmi a ni parah thih thleng rin-um in tthatnak langter a duh ve. A ninu hnen ihsin a zir ngahmi le a theih ngahmi lei le van sersiamtu Pathian a zumnak cu a thih tiang rin-umzet in a nunpi. Curuangah Pathian in a parah zaangfah lainatnak a nei ih thluasuah vanluhnak a pek. Pasal ttha Boaz timi amah duhdawtu a pasal ih hrinpi a pekih milianzet ah a hung cang. Bible thiam Scholar pawl ih zingzoinak ah Ruth hi Abraham ih tupa Lot ih cithlah a si (Lot–Moab–Ruth) ih a pasal Boaz hi Abraham ih cithlah a si an ti (Abraham–Judah–Perez-Boaz). Ahleice in Israel miphun sungah a lutcih ih san thuanthu sungih tel thei nunau cazin ah a rung lang tariai. Ziangtluk thluasuah kuairuttu so a si?\n3. Tthatnak in\nNaomi in a fapa pahnih ih nupi pahnih: Orpah (sturborn)-lungruh le Ruth (friendship)-rualpittha timi a nei. Ruth ih thluasuah a kuairut theinak hi Pathian a zumfeknak, a rin-umnak le a ninu parih duhdawt zaangfahnak thinlung thiangte nei in a ti thei tawk tthatnak a tuah ruangah a si. Ruth cabu sung ihsin kan zir ding le thlun dingah duh umzetmi pakhat cu: pakhat le pakhat thluasuah pek awkton le tthatnak tuah ton awknak hi a si. A pasal le a fapa pahnih in an thihsan hnu ah Naomi cu Bawipa in amai’ minung pawl thluasuah a pekih rawl an patthazet ti a thei ih Moab ram ihsin a miphunpi umnak Bethlehem ah kir saal a tum. Naomi in a fapa 2 ih nupi Orpah le Ruth kha, “Nan inn ah kir uhla na nule hnen veve ah vung um uh. Keimah le in thihsan zotu pawl hnenih nan tthat bangin Bawipa cu nan parah ttha ve hram seh! Pathian in thluasuah lo pe hram seh, a ti. Ni dinhmun ih dingtu Naomi cu a fanu le pawl parah a ttha ih a fanu pahnih pawl khal an ninu parah an ttha ve, khat le khat tthatnak an langter awton ti a fiang. Tuni kan Khristian Nun ah ziangtluk cawn tlak nun daan mawi so a si?\nBible thiam le theologian pawl in Boaz hi Rundamtu ah an ret ih Ruth hi Gentile mi (Judah miphun si ve lo Moab minu a si) kanmah rundammi ah an ret ttheu. Milian Loram neitu Boaz (in him is strength) in, “Bawipa cu nan hnenah um hram seh!” tiah rawl ttuantu pawl cu cibai a buk. Cule annih in, “Bawipa in lo thluasuah hram seh!” ti’n an sawn (Ruth 2:4). Ruth in a pasal sungkua parih a tthatnak le a pasal thih hnu tiang khal ah a ninu parih a tthatnak Pathian in a theih sak ruangah thluasuak a pek. Boaz in, “Na pasal a thih hnu ah na ninu parih na tuahmi hmuahhmuah a zate’n mi in in sim thluh a si” (Ruth 2:11) a ti. Psalm 134:1-3 sungah, “Bawipai’ siahhlawh pawl le Zaan ih a Biakinn kilkhawitu pawl, ra uhla Bawipa cu thangtthat uh. Biakinn sungah kut tlir in thlacam uhla Bawipa cu thangtthat uh. Lei le van tuahtu Bawipa in Zion ihsin lo thluasuah hramseh!” ti’n Pathian hnattuantu a siahhlawh pawl le miseenpi pawl khat le khat thluasuah an pek awtonnak hi duh a nungzet. Tuni kan Kawhhran le Fellowship tin ah atak in nuncih thei zuam cio uhsi. Lungrual le tthatnak tuah awkton hi thluasuah kuairut theinak tawkfung a si.\nBible ah thluasuah duhtuk ruangah nasatak ih diltu mi pathum ka hmu: Jacob, Elisha le Ruth tla an si. Pathian thluasuah kuairuttu si thei ding cun mahlam ih thinlung takih tumtahnak neih le nasatak ih dilngen a ttul. Tuihsun Nui’ Ni ih kan thulu: “Thluasuah Kuairuttu Nu” timi vekin Ruth cu a pasal in a thihsan ko na’n a ninu Naomi hnenah a thlun. Amai’ miphun le a biakmi pathian taansan in Pathian Nung biaktu miphun ah a thlengh aw ngam mai. Pathian a zumhnget, Pathian le a ninu parah rin-umnak a nei ih a ninu le a pasal Boaz parih tthatnak a langter ruangah Bawipa in thluasuah a pek ti kan hmu. A nasazetmi cu Messiah ih suahnak cazin ih tel baan minu dinhmun tiang a thleng. Thluasuah Kuairuttu Nu sunglawi a si. Jacob, Elisha le Ruth bangin thluasuah cotu si a duhtu, a zuam ttentotu le a dilngentu kan si ahcun thluasuah kuairuttu kan si ve ding.\nBawipa in thluasuah in pek sak hram seh!\n09/05/2010 Nui’ Ni (Mother’s Day)


DANGLAMNAK Hawl ol nak Thuhmai hruai\nAKHAN III A DANGLAM MI PATHIAN IH KAIHHRUAI DAN\nA KHAN V BIBLE SUNG IH THUDANG PAWL\nKAHAN I RUNDAM NAK MAKSAK ZIA 1.Rundamnak ih umtu dan phunthum\nA Liamzo mi caan ih rundamnak\nA si rero lai caan ih rundamnak\nHmailam caan ih rundamnak\nRundamnak hmandan phunthum a zaten\n2.Thiamco nak ih um tu dan\nZaangfah nak thawng in thiamco nak\nZumnak thawng in thiamconak\nThisen thawng ih thiamconak\nHuham thawn thiamcoter nak\nTuannak ih thiamco ter nak\n(Helen H. Shaw) 3.Kumkhaw nunnak um tu dan Tlamtling nunnak\n4. Atu le neta hrang Rem tuah nak\nOriginal Title: Here´s the Difference\n1.Rundamnak ih um dan phunthum\n2.Thiamco nak ih umtu dan\n3.Kumkhaw nunnak ih umtu dan\n4.A tu le neta hrang remtuah nak\nA MAWIZET MI KHRISTIAN NUN DAN PAWL\n5.Dinhmun le tuahsuak nak\n6.Pehtlaih awknak le pawlkom awk nak\n7.Zung thuthen nak le nu le pa ngaihdam nak\n8.Si nak pahnih\n9.Thianghlim nak a phunphun\n10.Thlarau thianghlim thawn khat, cencilh nak le Baptisma\n11.Rundam nak le hnatuan\n12.Bulpak thiltih thei nak le dinhmun sang si nak\nA DANGLAM MI PATHIAN IH KAIHHRUAI DAN\n14.A bang aw lo mi san\n15. Bible ih thukam picang pawl\n16.Isrel, Zentel le Kohhran\n17.Daan le zaangfah nak\n18.Kohhran le uk nak\nNI NETA IH A THLENG DING MI PAWL\n19.Jesuh khrih voihnih rat sal nak\n20.Jesuh khrih ratsal tik ih thil a thleng ding mi pawl\n21.Bawipai ni, Khrih Jesuh ih ni, Pathian ni\n22.A let hnih ih khah nak( Thlarau thianghlim)\nA KHAN V\nBIBLE SUNG IH THUDANG PAWL\n23. Thuthen nak pasarih\n24. Mithi khua le hell\n25.Bible ih thuthup\n26.Khrih ih sunloih nak umtu dan\n27.Thuthangtha sung ih a bangaw lo mi thu pawl\nTHU HMAI HRUAI\nHi ca uk ih tumtah mi cu bible kan zingzoi tik ah man a nei mi pawl bawmtu si dingah a si, a hlei ce in thukham thar hrang a si.Zum tu hmuahhmuah hi bible zir tu an si a tul.Zum tu hmuahhmuah hi bible zir tu an si thei.Asinan a tam sawn cu bawmtu kan tul . A khan tin kim in phun dangdang in in bawm ding a si.\nCa siar tu in simfiah mi pawl a theifiang ding a thupi zet.Bible ih hman mi tongkam sullam pawl cu dictionary tinkim ah hmuh ding a um lo. “Mystery” ti mi Pathian tongkam hman dan hi a tlangpi thu in a bangaw lo.\nThurin hnget neih ding cu a thupi zet.Bible bungcang pawl ih relduh mi a san kan phurhsuah thei ding a thupi tuk.\nA bangaw lo mi pawl kha kan zoh thim ding a poi mawh.Gospel pakhat sung ih thu kha a dang gospel ta thawn a bang aw men thei.Ziangtla a si le, an san le an rel duh mi pawl cun a bang aw lo thupi an nei cio.\nThiamconak le man nei ter ti mi pawl khal in sullam dangdang an nei; Bawipai ratsal nak ti mi pawl thawn cun a bang aw lo. A hnok thei zet mi a si ruangah thungai htlak in a tu le tu kan ruah a tha.\nZumtu pawl hmaisa ih kan suah mi, himi ca a siar tu pawl hrangah cun bible an siar tikah thansoh nak ah an hmang cio ko ding. A tu hi mi cabu a voili nak ( mirang tong in) an suah nak a san tla cu kan hlawk nak pungter sin dingah ti ruahsan nak thawn a si.\nRUNDAM NAK MAKSAK ZIA\n1.Rundamnak ih umtu dan phunthum\nKhristian kan can leve ten a tamsawn cun kan thlarau rundam nak lawng kan ruat, bible kan zingzawi tik khalah cu ti thotho in kan thei.Asinan a fung le a rang bible ih relduh mi hi hi lawng a silo ti hi a si.\nKan theihsal mi cu rundamnak ti mi in a kauzet mi sullam a nei “runsuahnak” “ Himnak” Daihnak titla a si.Tahthimnak ah, luat nak thuthawn pehpar aw in Filipi 1:19 hi a rak hmang:\nNan mai thlacam nak le Jesuh Khrih thlarau hnen ih sin a ra mi bomnak thawng in miluat ka si ding, ti ka thei.Hi mi bungcang in runsuah nak ti mi a sim fiang zet.\nFiflipi 2:12 sungah cun rundamnak cu danglam deuh in kan hmu thei; cu mi cun Filipi kohhran a ti buai ter nasa.Nasa zet in remawk lo nak a rak suak Filipi 2:14; 4:2.Curuangah Pual ih in theih ter duh mi cu, hi tivek ih thubuai nak ruangah phahniam awk ding, Khrih hrangih thawiawk sawn ding hi a si.Paul in 2:12 sungah hi tin a ti: “Curuangah, ka duhdawt mi karual le uh nan hnen ka um lai ih ka thu nan thlun ringring vek in le cuhnak ih a thupi sawn mi cu, nan hnen ih ka um lo can ah ka thu nan thlun ding hi a si.Runnak famkim nan ngah nak dingah tihphah le thiaphah in tuan rero uh”.\nRunsuahnak ti mi thawn pehpar aw in Phunthum in kan hmu thei: v30“Tamphawlawmg kil tu pawl cu tlan an tum; vok kuanglawng kha ti sungah an thum ih tamphawlawng ih hmailam ih sin, tamphawlawng hren nak thir kawn hrekkhat tla tlading bangin an um aw ter, v31 Paul in ralkap pawl hnenah a ti hai, tamphawlawng kiltu pawl tamphawlawng parah an um lo a sile nan luat thei lo ding’ tiah a ti hai ( Att 27: 30- 31).\n“Noah cu zumnak a nei ruangah, hmuh thei lo hmailam thuah Pathian in ralrin nak a pek tik ah a theithei a si” ( Heb 11:7a).\n19 thlarau thawngtla pawl hnenah a feh ih thu a sim, 20 Noah in lawng a rak tuah lai ah Pathian in thinsau in a hngak nan a thu an ngai duh cuang lo.Lawng sung ih a luat tu pawl cu mi pariat lawng an si; an nih cu ti sungih sin runsuah mi an si” ( 1 Pet 3:19-20).\nPathian cu a mah an thei ih a rinsan tu pawl hmuahhmuah hrangah run tu a si:\n“Re thei zet le harsa zet in hna kan tuan ziangah ti le kumkhua in anung mi Pathian ah ruahsan nak kan but. A cuih Pathian cu, a mah a zum tu hmuahhmuah hrang ah run tu a si” ( I timo 4:10).\nKan urzet mi le kan hman theu mi cafang rundamnak (or) runnak tla cu sual ihsin runsuak ti nak a si.Hi mi hi thukhamthar san ih a tlangpi thu ih kan hman mi a si.\nHi tawk ah rundamnak umtu dan phunthum- aliam zo mi caan, a si rero lai caan, le hmailam caan:\nA liamzo mi caan- sual man thih nak ih sin ka luat zo: Thiamconak\nA si rero lai caan – sual ih sin run kan si rero lai: Thianghlim ter nak\nHmailam caan – sual ih sin run suah ka si ding: sun loih nak\nSual man thihnak ih sin rundamnak thu kan zo tlang pei:\n“ Zaangfah nak, zumnak thawng in runmi nan si ih, nangmah ten na ngah mi a si lo; Pathian pek mi a si” ( Efi 2:8).\n“ Pathian in a mai minung si dingah in ko ih in run suak” ( 2 Timo 1:9a).\n“Thiltha kan tuah ruangah a si lo, a zaangfah nak ruangah in runsuak a si.Thlarau ih thianter nak le hrintersal kan si ruangah a si” ( titus 3:5).\nTahthimnak pathum tla, a liam zo mi caan ih runsuah nak thawn kan hmu bet thei a si.\n“ Rundamnak cu a sung lawngah a um; leilung ah Pathian ih in pek mi run tu dang le run thei tu hmin dang a um lo tiah a ti”( Att 4:12).\n“Jesuh cu Bawipa a si tiah na thinlung thawn na tong ih, Pathian in thihnak ih sin a tho ter sal tin a thinlung in na zum ah cun rundam na si ding” ( Rm 10:9).\nCuruangah a liam cia mi hrangih rundam nak ti mi cu ziang a si pei kan theih fel a tul na sa.Mi pakhat thihnak thawng in sual man cawhkuan nak ihsin runsuah kan si ahcun a liamcia mi caaan a khihhmuh a si ticu na theithei ding.\nRundam mi ka si ti in kan ti tikah nikhat hnu nikhat rundam rero ka si ti mi thawn a bangaw a si.Sual thuthen nak ihsin run kan si; siatsuah nak ihsin run rero kan si.Sual cawhkuat nak ih sin rundam kan si; sual thuneih nak ih sin rundam rero kan si.Kross parih a hnatuan nak thawng in rundam kan si; a nunnak thawn runmi kan siih Pathian vorhlam ah in ret. Rom 5:10 sungah a ral ka si laiah a fapa in remnak in tuah sak. A nunnak thawn rundam kan si’.\nRundam rero lai ti mi cu thianghlim ter rero lai ti mi thawn a bangaw ih sual thawn an then aw ti nak a si.Kan co mi rundam nak hi a peh rero lai ti cu Heb 7: 25 ah kan hmu thei:\n“ A tu le kumkhua in a mai sung in Pathian a pan tu pawl cu a run thei a si; ziangah tile kumkhua in a nung ruangah Pathian hnen ah a dil sak ringring a si”.\nRundam rero lai ti mi thawn pehpar aw in 1 Kor 1:18 ah kan hmu bet thei:\nThinglamtah par ih Khrih thih nak thu hi a hloral cuahco mi pawl hrangah cun at thlak a si; sikhalsehla rundam lai rero mi kan nih hrangah cun Pathian ih cah nak huham a si.\nNetabik ah hmailam hrangih rundamnak hmuh dan a um. Hmaton in rundam tu thawn kan ton awk tik ah kan sual nak ih sin runsuah kan si ding.Kan taksa pum cu run a si dingih sunloih a si ve ding.A tang ih bungcang in hmailam caan ih rundam nak famkim sunloih nak thu pawl a rel:\n“…rundam kan si nak ding caan cu hmaisa kan rak zumpek lai hnak in a tuah a nai sinsin thlang a si”( Rm 13:11b).\n“8 kannih cu sunih minung kan si ih fimzet ih um ding kan si.Curuangah zumnak le duhdawt nak cu tangphaw ai ah kan ruahsan mi runnak cu thir lukhum ai ah hmang uh si.Pathian in a thinheng nak tuar ter dingah in hril lo; kan Bawipa Jesuh Khrih sungin rundamnak co ding ah in hril a si” 1 Thess 5:8-9).\n“…Cule voihnih nak a langsal ding ih cutik ah cun sual nak thu si nawn lo in a mah ahngak tu pawl rundam dingah a si ding” ( Heb 9;28b).\n“Ni netabik ih lang ter dingah a tu ret cia mi rundamnak cu zumnak thawng in Pathian huham ih kil ven mi nanmai co ding mi ro a si” ( 1 Pita 1:5).\nAtlun ih bungcang pawl hmunkhat te ih kom dingah na harsa a si le, a tanglam ih bungcang pawl kha rak hngilh hlah.Famkim ten na hmu thei ding.\n“A mah in fapa a hring dingih a hmin ah Jesuh tiah nansak pei, ziangah tile a minung pawl kha an sualnak ih sin a run suak ding a si” tiah a ti ( Mtt 1:21).\n“ Nan hnen ah runnak a thlen ter tu thuthangtha a dik mi thuthang cu nan theih tik ah nan nih khal Pathian minung na si ve. Khrih nan zum ih Pathian in a mai ta na si nak lang ter nak ah nan par ah hminsin nak a khen; cuih hminsin nak cu peding in a lo tiam cia mi thlarau thianghlim kha a si” ( Efi 1:13).\nHi mi pawl in an si nak ciar kha bangran ten rundamnak thu thawn pehpar aw in in zirh a si.\nZaangfah nak in thiamco ter kan si tiah thukhamthar in in zirh, zumnak in, thisen in, huham thawn, tuannak le Pathian thawng in.A tumtah mi pakhat a sinan hmuh dan a phuhphun in an rel cio tikah kan hnok phahphah theu.\nThiamco nak simfiah nak\nHmaisa ah thiamco nak ti mi cu ziang a si? Thiamco ti mi cu “ dingfel” ti nak a si bik.A silo le thiangfai ter, a sinan a thianfai nak lang ter mi thiam co nak a rak a si.\nKan mah ten kan thianghlim aw thei lo.Thian hlim nak kanmah ah a um lo.A sinan Khrih cu rundam tu le Bawipa ih kan co hlan tik ah Pathian in thiam in co ter cih a si.Khrih in tuah sak mi par ah a thum aw.Khrih ah kan um tik ah Pathian in mi thianghlim ah in siar.Kalvari tlangpar ih lungtong pekawk nak ruangah a zumtu hmuahhmuah cun Pathian thianghlim nak thawn a thuam ta si. “Khrih cu sual nak zianghman a nei lo; sikhalsehla kan mai ruangah Pathian in kan sualnak in tawm ter ih cu ticun a mah thawn kan pehzom awk nak thawng in Pathian ih ding nak kha kan tawm ve ding a si”( 2Kor 5:21).\nKan sim zo vek in, ziangtin thiamcio nak cu zaangfahnak, zumnak, thisen, huham, tuannak le Pathian ti in phunruk ah a um thei.\nHmaisa bik ah thiamco nak hi zaangfah nak in a si. Rom 3:24 ah “ a zaangfah nak ruangah thiam in co ter ih Khrih thawng in in rundam”. Asullam cu minung in a mah ten thiam a co aw ter thei lo; a zuam khal le a theih lo Pathian pek mi zaangfah nak lawng in a si.\nPahnih nak ah, zumnak thawng in thiamco ter ti hi a si.” A tu cu zumnak thawng in thiamco ter mi kan si zo ih Kan Bawipa Jesuh Khrih thawng in Pathian thawn kan rem aw zo” ( Rm 5:1).A rel duh mi cu rundam tu Khrih a zumnak thawng in thiamco ter a si.Hell ram tla ding ka si ti ih a thei aw ih a sir awk a tul, ih Khrih ih kross parah sual man cawhkuan a tuar sak ti kha a zum a tul.\nZaangfah nak cun misual pawl phah niam awk ding a fial ih thiamco nak laksawng a pek.Zumnak ti mi cu nunsir awk nak a si ih helhkam mi nei lo in Pathian pek mi laksawng kha thinlung le nunnak ih cohlan kha a si.\nThisen thawng in thiamcoter a si.” A thisen thawng in thiamcoter kan si ih Pathian thawn rualrem nak kan nei zo ih ziangtluk in so Pathian thinhen nak ih sin a mah in in runsuak sinsin ding”\n(Rm 5:9).Kan thiamco thei nak dingah ziangtluk in a khung zet mi maan pek a tul.A thianghlim Khrih cun kan sual leiba ai ah a sunglawi zet mi a thisen a thlen.Maan rel theih lo mi kan thiamco nak hi, tih a nungzet mi maan pek nak in a si.\nHi mi thuthawn pehpar aw in bible ah tampi kan hmu lem lo.Asinan “ Kan mai sualnak ruangah thih nak ah thlen ter a si ih Pathian thawn kan rual rem nak dingah nunnak ah thawh ter sal a si” ( Rm 4:25).Hitawk ah kan hmuh thei mi cu Jesuh ih thawhsal nak thawn a peh aw. “ Cule Khrih thawnter sal a si lo ahcun nan zumnak hi bumnak men ah a cang dingih nan sualnak ruangah a hloral hrih mi nan si ding” ( I Kor 15:17). Curuangah kan thiamconak hi Jesu Khrih thawnsal nak huham thawn a peh aw a si. Curuangah a huham cah nak thawn thiamco ter kan si.\nTuannak ih thiawmcoter kan si.” Hiti a si ruangah minung cu a zumnak lawng in silo in a tuahnak thawng in Pathian thawn rualrem nak a co tin an thei a si” James 2:24).\nPaul cun zumnak thawng in thiamco ter nansi tiah in zirh.James cu a sive lo, tuan nak in thiamcoter nan si tiah in zirh. Asinan kan tuan that nak in kan ngah thei ti in a rel duh mi a si lo. Zumnak le tuannak kom aw in a rel duh mi a si sawn.A relduh mi bik cu zumnak in thiamco ter kan si ko nan tuannak thawn kan sunzom nak thawng in a si.\nZumnak nei fawn si in tuannak a nei lo tu cu zo hman in an zum lo ding.Cuti vek zum nak nei tu pawl cu an kaa lawngah a si ih maan a nei a si( James 2:14-17).A dik mi zumnak cu hmuh a theih lo, asinan tuan nak in a lang ter ( James 2:18).Abraham cu a zumnak kha thiamco nak ah pomsak a si ( Gen 15:6), asinan tampi a rei hnuah a zumnak kha a fapa thawi nak ah tuan nak thawn a lang ter ( Gen 22:9-14). Rahap khal in a zumnak cu tuannak thawn a lang ter ve ( James 2:25).Curuangah tuannak ih thiamco ter kan ti tik ah, tuannak cu lenglam hmuhsak tu a si ih, zumnak cu sunglam ah a si ve thung.Tuan nak lawng a si bik lo nak,hmual a nei ter a si. Hram pi a si lo nan, thiamconak ih rah hmaisa bik a si.\nPathian in thiamconak\nNetabik ah Pathian thawng in thiamco ter kan si. “ Pathian ih hril mi pawl cu zo nih so sual an puh ngam ding? Pathian ih thiamco ter mi an si” ( Rm 8:33).Pathian cu miding ti ih in phuansak tu a si.\nA tang ih ta pawl komkhawm in, thukham thar ih in zirh duh mi thiamco nak kan hmu thei:\nZaangfah nak – kan phu lo\nZumnak – Kan neitul mi\nThisen – Rundam tun in lei\nHuham – Khrih hnatuan nak le thawhsal nak thawng in Pathian lung kan tong\nHnatuan nak – a dik mi zum nak thawng in Pathian tawn kan peh aw thei ah cun a nun ah tuan nak a nei ding.\nPathian – a nih cu Khrih a nei tu hmuahhmuah thiam a co ter thei a si.\nThianco nak thawn pehtlaih aw in biazai thawn hi ti in kan thei thei:\nA sangbik mi Pathian zaangfah nak in in sawm\nVanah hmun mawi nei ve dingah;\nA duhnak sunglawi maksak\nA zaangfah nak thawng in thiamcoter kan si.\nKhrih cu kross parah a thi;\nCunah sendup thi a luang\nCu mi cun vurvek in a var ter\nThisen thawng in thiamcoter kan si\nPathian in a tho ter sal; cumi cu thu tiam a si.\nSatan cun a nah suah\nA thawhsal nak in phannak pawl a hlo ter\nA huham thawn thiamco ter kan si.\nThlarau thianghlim in in hruai\nBible ih fial mi tuah dingah\nThutak cu na pin ka kai; Khrih cu ka hrangah a thi\nZumnak thawng in thiamco ter ka si.\nKhrih ta ka si ti a ringhrel aw ah cun,\nRinhrelh nak thawn a thup awk ah cun,\nA ta ka si ti kha ka hmu ding\nTuan nak ih tamco ter mi kan si.\nZiangkim hi a ta a si ih ruangah Pathian ka thangthat\nZaangfahnak, Zumnak, thisen\nThawhsal nak huham le tuan nak\nPathian thawng ih thiamco ter kan si.\n(Helen H. Shaw)\n3.Kumkhaw nunnak um tu dan\nKum Khaw nun nak ti mi hi a cem thei lo mi nun nak thawn a bang aw lo Run-mi siseh, run lo mi siseh Kumkhua in an nung ding. Asinan zumtu pawl lawng in kumkhaw nunnak an nei ding. Cu mi cu nun tlam tling ti tla in Kawh a theih. Pathian si nak khat kan co, cu mi cu Khrih sungah a si. Hinunnak cu hmuh thei mi ih acan tik ah Kan nih in kan hmu asi. Cuithu cu na hnen ah ka rel ih Pathian mi kumkhaw nun nak, Kan hnen ih theih ter a si mithu kha nan hnen ah Kansim a si (IJn 1:2; IIn 8;20).\nA dam Sual a tuah hlan ah kumkhaw nunnak a nei lo. Sual Khal a nei lo, leitlun ah cu tin a um nan van ah Khrih thawng in rundamnak, sunloih nak co dingah ruah san mi a nei lo. Ti cu siat suah nak ah le thalo tuah nak ah a tum vivo. Cu vek din hmun cun Khrih Kha rundam tu le Bawipa a si ti in zum nak thawn a cohlang lo ah cun kumkhaw nunnak co a theih lo, a hmin in thlasuah khal co a theih lo.\nVoi hnih khat cu kumkhaw nun nak hi a tu kan dinhmun le ne ta caan ih Ro vek ih ruah san ding vek in tla arel.\nA tu kan caan nei tu\nZumtu pawl in Pathian ih laksawng cu a tu ih an dinhmun ciar ah an nei. Hi laksawng cu Pathiam in tiam kam pawl an si (IJn 2:25), A mai Sungah a um (Jn 6:68); I Jn 3:11) A mah zumnak thawng in a si.\nThudik ka lo sim: a zumtu cu Kumkhaw nun nak a nei (Jn 6:47; 3:15-16, 36; 5:24; 6:40; I Tim 1:16).\nA mah a zum tu pawl in a pek mi tidai an in (Jn 4:14); A tak sale a thisen in tu le ei tu pawl (Jn 6:54); A mah an thlun (Jn 10:27); a mah theih nak in (Jn 17:3). John ih arel mi cu mi that tui sungah cu kumkhaw nunnak, a um lo ti asi kumkhaw nunak hi Pathim lak sawng a si (Rm 6:23; IJn 5:11) kum khaw nunnak hi fapa ih pek mi khal a si.\nV 27 Ka tuu pawl in Ka aw an thei, ih ka thei hai ve, ka dung in thlun; 28 An hnen ah kumkhaw nunnak ka pek ih ziang tik hman ah an thi nawn lo ding Zohman in in long thei nawn lo ding (Jn 10:27-28; Jn 17:2).\nA thupek mi cu kumkhaw nunnak a si ti ka thei. Curuangah ka sim mi hi ka pa in sim dingin i fial mi a si tiah ati (Jn 12:50).\nKumkhaw nunnak hrangih hril mi pawl zumtu ah an cang (Alt 13:48); A dik mi a si. Adang pakhat cu hi mithu a el tu paul cu kumkhaw nun nak ngah dingah an ruat awk lo rungah a si (Att 13:46). Pathian ih zaangfah lainat nak in dingfel nak thawn minung cu in uk ve (Rm 5:21), a zum tu hmuah cun Pathian ih in uk a si ti cu an thei aw ding.\nPathian fapa nazum ih kumkhaw nun nak kan nei ti na theih nak dingah hi ca kuat hi nan hnen ah ka ngan (I Jn 5:13).\nKum khaw nunnak a nei tu pawl cu nikhat hnu nikhat tuannak an nei.\n“Zumnak ih tlanzuam nak ah na tha neih pa tawp suah aw la kumkhaw nunnak nei ding in zuam aw.Thei tu tampi mit hmuh ah na zumnak felfai zet ih na rak phuan tikah Pathian in a lo kawh san nak cu hi kumkhaw nunnak hrangah a rak si” (I Tim 6:12).\n“ Cubang tuk in an thlun thei a si ah cun, hmailam hrangih hrihhram tha a but tu an si dingih ri sunglawi an khawl ding a si.Cuti cun nunnak taktak cu an co suak ding a si” (I Tim 6:19).\n“a siat thei mi rawl hrangah hna tuan hlah uh;sikhalseh la kumkhua a deih mi nunnak rawl hrangah tuan uh.Cuih rawl cu mifapa ih a lo pek ding mi a si, ziangah tile Pa Pathian in a par ah a lungkim nak tacik a khen zo tiah a ti”( Jn 6:27)\nHmai lem ruah san nak\nRundamnak ah kan hmailam caan le kan din hmun pawl thawn tla a peh tlaih aw asi.\n“Cuih kan biak nak cu kumkhua nunnak ruahsan nak ah hram a but mi a si. Thuphan a perdah lo Pathian in hi nunnak cu leilung sem hlan ih sin in tiamkam mi a si ih”( Titus 1:2)\n“ Kan Bawipa Jesuh Khrih in a zaangfah nak thawn kumkhua nunnak a lo pek ding ni nan hngah lai ah hin Pathian ih duhdawt nak suangah hmun ringring uh”(Jude 21).\nZimtu pawl sual ih sin kumkhua in an luat, a hleice in nat nak siava, tuarnak, le thih nak ihsin an luat hi mi in kumkhaw sunloih nak a rel duh.\nVaihnih khat cu kumkhaw nunnak cu ro vek khal in hmuh a si theu.\n“ Cule zokhal keimai hrangah nu le pa siseh fate siseh, unau siseh, farnusiseh, inn siseh, lo siseh, a tan ta tu cu a let zakhat in a ngah sal dingih kumkhaw nunnak pek a si ding”(Mltt 19:29) siarbet Mk 10:29-30; Lk 18:80)\n“ Cu mi cu a zaangfah lainat nak thawng in Pathian thawn kan rem awk thei nak dingah le kan ruah san mi kumkhaw nunnak cu kan ta a si thei nak dingah a si”(Titus 3:7).\nTuannak a si lo\nHmun dangah curundamnak hi nun can that nak ruangih ngah mi vek tla in kan hmu thei. Hi pawl hi Mtt 25:48-46; Lk 18:29-30; Jn 4:36; 12:25; Rm 2:7; Gala 6:8. Asinan hi mi bungcang pawl in atam sawn bible ih in zirh mi, a zangfah nak ruangih rundarm a si ti mi a dik mi zirh nak cu a kalh thei lo rundamnak cu laksawng a si ih zum naklawng in a si.\nHi mi bungcang pawl in ziangmi in hmuh duh tile vanram ah laksawng a phunphun pek dan a um ding ti asi. Khrih, tohkham rang thuthen nak hmaiah hrekkhat cu sunloih nak lu khum an co ding nan, hrekkhat cun tuar nak thawn an um ding. Zumtu hmuahhmuah kumkhaw nunnak an nei ding nan, lung awi nak lak sawng an co mi cu abangaw lo ding (I Cor 15:41b). Rin um lo pawl ih co ding mi cu (Gal 6:7-9) sungah kan hmu thei, Cu le thianhlim nak ih a thangso vetu cu (Rm 6:22) siar aw. Hi tawk ah kumkhaw nunnak a nei tu pawl ih tuanthat nak pawl atar lang, a co mi le a ngah mi kha a rel lo. Tahthim nak ah (Mtt 25:46, “Cupawl cu kumkhaw hremhmun ah an feh ding ih, miding mitha pawl cu kumkhaw nunnak ah an feh ding tiah a ti”. Hi mi bung cang in ziangsi in zirh duh ti le Jew pawl kumsarih harsat nak ih Khrih an zum nak le khrih ah an nunnak le tuan nak thawn an rundam nals an hmuh sak ding thu a si.\nJohn 4:36 le 12:25 in rin um pawl ih laksawng a sim duh ih, rundamnak lam a hoi lo.\nCang 36 rawl a la tu pa cu a hlawh man pek a si ih, rawl cu kumkhua a nunnak hrangah a khawm a si. Thai cii a tuh tu le rawl a la tu hmunkhat ah an lung an awi tlang ding.\nCang 25 Nu nau nu in a hnenah, Messiah a rat tik ah cun ziang hmuahhmuah a mah in in sim leh ding tiah ati.\nRm 2:7 hi, mitampi hrangah a har hlei ce mi a si.\nMi hrekkhat in thiltha an tuah ringring ih sunloih nak, hminthatnak le kumkhawnunnak an\nhawl. Cu pawl cu Pathian in kumkhawnunnak ape ding.\nRundam nak hi kan tuahthat mi parah athum aw tiah an ti theu. Asinan cu tivek in sim cu bibal in a kham, Baibal ih zirh dam phunhnih cu hitin a si. (1) (Theoretical) ruah nak meimei (zum hmang) (lettu ih) a silo mi a si ati. Zum lo tu cun athazaang thawm a zuam, that nak atuah ruangah nunnak laksawng pektlak a si. Asinan a cang thei hrimhrim lo mi a si. Thil dik a tuah tu an um lo, pakhat te hman an um lo” (Rm 3:12) Thlarau humham thawn a nung tu zumtu cu tuan nak a nei ding. Adik a si, rundam nak an tuan nak thawn hmuhsak a si theu nan a hrampi a si lo.\nA tawizawng in\nKumkhaw nunnak hi thlarau nun a si ih hrinthar nak in a si. Pathian cu kumkhua a hmun asi bang in, a pek mi cu nunnak a si. Cu mi cu a tu kan can hrang le hmailam hrang khal a si. Khrih a nei tu tak tak cun Pathian thu neih nak ih a ninzia a thei aw. A hnget mi kumkhaw nunnak cu Pathim thawkkhum mi bible ih sin a ra.\nKumkhawnunnak le laksawng hi a peh aw asi, laksawng ti mi cu Khrih ah kan nunnak thawng in kan nun a danglam nak, thianghlim nunnak le tuannak ih sin a ra.\nA net nak\n1. Everlasting le etemal ti mi tongkam, Greet tong (aionios) cu K.J.V cun bang rep in a let. A pahnih in hman a sitheu nan a hman nak hi a bang aw dah lo.\nRemtuah nak hi baibal ah mawi ngaingai in, hmandan bang aw lo in a hmang theu. Bible ih arel duh mi cu a mah thubur pi thawn pehpar aw in kan hmang ih kan zir, kan zoh theu.\nThukham hlunsung ih rundamnak thu kha kan mang cio pei. Bawipa ah an zum nak an ret lawng ah run an si. Pathian in hmuhter nak a neih tikah an nih in an zum, an nih cu thianghlim ih ruah mi an si. Pathian in Abraham hnenah na tefa sim pawl van ih arsi zat in ka pungter ding ti in thu atiam, cu mi cu Abraham in a zum tikah thianghlim ih pomsak a si (Gen 15:6). Abraham cu khrih ih hnatuan nak thlun in thiamcoter asi. Cuti vek in Abraham in a thei ti hnak in, Pathian ih khawkhan mi a si sawn ih cu mi cu Abraham ah a ret, pomsak a si sawn. Pathian in rundam tui thlet mi thisen sunglawi thawng in a sual a ngamdam sak. Ziangtik lai caan khal ah si seh rundamnak cu Bawipa Khrih ih tuahsak mi zum ak thawng in a si ringring.\nSual cun Isrel pawl sual ah a puh ih, Pathian thawn pawlkom thei nawn lo in le thianghlim lo ah a can ter. Mithiruak cu Pathian biak nak hmunah an keng ih an sunloih aw theu. Cu mi pawl cn Pathian thawn a hla ter deuhdeuh. Curuangah thten kan zohfel a tul.


DONALTRUMP A RUN CANGVAI SAL, DEMOCRATS PAWL AN THIN PHANG – Thechinlandtoday\nDONALTRUMP A RUN CANGVAI SAL, DEMOCRATS PAWL AN THIN PHANG\nadmin May 26, 2021 Leave a Comment on DONALTRUMP A RUN CANGVAI SAL, DEMOCRATS PAWL AN THIN PHANG\nPresident rak tuan zo tu, Donald Trump cun kum kan thlen ding mi 2024 ih USA Presiden hrilawknakah zuam sal tumin a ra kirsal, karleh lam ah hin hrilawknak dingih hmun pawimawh Crucial Battleground States 4 ah thusimnak nei dingin in feh a tum ti a si.\nA feh nak ding State pawl cu, Florida, Ohio, Georgia leh North Carolina ah a si. Democrats lam pawl cu tuih sin an thin a phang ruangah, Donald Trump cu Election ih tel thei lo dingin thil phun phunin tan an la thawk a si, a sualna lawrkhawm in court ah tazia an cuai rero lai a si.\nSAC ralkap pawlin Aung San Suu Kyi sual ih an puh mitla an bang zet, President Biden cu a tar a deuh thlang a si ding a lak tlak tuk lem lo, Russia, China, North Korea, leh Muslim hmelma tum Hamas an tih mi pawlin zianghmanah an siar lo, An duh duh in an cangvai rero men a si, Donald Trump sanlai ah cun hi pawl hi an cang ngam lo. President Biden cun Press Conference ih thula tu pawl ih thusuhnak leh simfiangnak cu a huphur in a tih theu a si kha, Press Conference khal zarhtinten neih ding mi khal a nei duh dah lo, Biden san ah hi cun Gas, Petrol man leh thil man pawl cu a khung thluh a si.\nHi vek in an feh vivo a si ah cun kum 4 sungah US in pawisa a neihmi hmuah hmuah cu an hmangral thluh ding tih an zum a si, Refugees khal kumkhat ah 125000 ka la ding a ti mi khal a thulh sal ih kumkhat ah 62500 lawng lak a tum leh sal.\nHlanchan tein ngeih mi Pupa Ro Lai Meithal chuh cu ka ngaithiam kho lai lo Laipa →\n← KUM 16 MI SALAI PHUN ZA MANG CU DENMAARK RAMPI AIAWH IN BAWHLUNG A SIT DING


CBA, NA Khawmpi Nei Ding - Chinland Today Media\nMay 20, 2014 1:22 pm·0 comments\n2013 CBA, NA Khawmpi\nChin Baptist Association of North America (CBA, NA) cun kumtin a tuah theu mi a voi 4nak khawmpi cu May 23-25, 2014 karlak sung Chin Community Baptist Church (Atlanta, GA) ah tuah a si ding. Cumi ah Myanmar ihsin LBA GS, FBA GS le hlasakthiam Mai Far Men Par pawl cu khuallian dinhmun in sawm a si. Cun CCIT ih Professor Rev. Dr. Joel Za Hlei Kap khal CBA, NA khawmpi hmang phah dingin USA ah a thleng zo.\nHimi khawmpi ah pakzai, hlarem, Nubu hlalaam le Bible zohlo siarnak tivek pawl zuamawknak tla tuah a si ding ih Mino pawl hohanak in nazi 3 sung thu le hla thawn hlasakthiam pawl in hlasaknak tla an nei ding. Himi Mino program ih hlasaktu ding pawl cu:\n1. Mai Elizabeth Thiam (American Idol ih tel thei)\n2. Salai David Bawi (Singer of the Year, CCUSA, 2013)\n3. CBA, NA ih CD suahcin le ahlan khawpi ih laksawng ngahtu pawl an si ding.\nNubu pawl in CCIT ih saya inn saknak ah tiah motor tharte $ 15,000 man in ‘Mivanthabik’ hrilnak tuah a si ding.\nCBA, NA hi May, 2008 ah kawhhran 2 komaw in rak dinmi a si ih tu ah USA le Canada ram sungah kawhhran 26 an kim thlang. (27nak ding kawhhran lut ding khal um zo.) Khuallian sawmmi lakah LBA, GS Rev. Run Herh Ling cu May 20 ni ah thleng thei dingin theihfel a si zo ih FBA, GS cu try rero lai a si. Hlasakthiam Far Men Par cu a feh remcang lo ding, tiin thu theih a si. Bawipa ni zing khawm ah Siangbawi Rev. Dr. Stephen Hre Kio in thusimnak a nei ding. Khawmpi ah Chinmi zatein ral tel cio dingin khal sawmnak a neih duh thu H.Cungte cun CT hnenah a sim.\nCBA, NA cangvaihnak pawl a tanglam ih links pawl ah zoh theih a si.


Mai Sui Hlei Tial ruak cu Thantlang No-2 thlanmual ah ṭhawn fel a si zo | Falam Online Media\nMai Sui Hlei Tial ruak cu Thantlang No-2 thlanmual ah ṭhawn fel a si zo\nMalaysia ram inn dot 9 ihsin tlak ruangih nunnak cem kan unau Chin fala Mai Sui Hlei Tial ruak cu a suahsemnak Thantlang khua ah luhpi siang lo in lamlak ziin kap men ih an phum ter ruangah Chin mipi lung a kuai.\nLeitlun hmuntinkim ih um Chin mipi in Thantlang khua uk ṭuanvonei pawl cu nasaten an sawi sel ih mipi aunak thawng in Mai Sui Hlei Tial ruak cu thlanmual pangai ah phum sal dingin biak rem aw a si zo ih, tu ah, Thantlang No-2 thlanmual ah a ruak ṭhawn fel a si zo thu theih a si.\nMithi tei` sung lam cun leitlun hmuntinkim ih um Chin mi pawl in Live rori ih zoh thei dingin sunvang ah a ruak phorhsal an beisei nan thu phunphun ruangah October 6 zaan nazi 10 luan hrawng ah a ruak phorh sal in Thantlang No-2 thlanmual ah an ṭhawn fel zo.\nAruak cu ṭhawn fel a si zo nan Thantlang khua uk ṭuanvonei pawl par ih Chin mipi thinhennak cu a dai thei cuanglo.\nUpadi vek ih hmalaknak neiduhtu an tam\nChinram Sipin Upadi ah Thlanmual lawng ah ruak nan vui ding ti`n a um ih thlanmual a si lo mi hmun le ram ih ruak vui cu a malbik kyat 20,000 ihsin 100,000 kyat tiang cawh kuan lole thla 6 thawngthlak theih a si.\nChin mipi tamzet cun lamlak ziin kap ih Mai Sui Hlei Tial ruak phum dingih thusuahtu cu cuih upadi thawn thubuai tuahsakding an beisei ih a ṭul dan ih zir in hmalaknak nei duh khal an tamzet a si.\n← Tedim-Kalay karlak Motor let ah mi pakhat Thi\nHna-Ek Phun 8 ih khih hmuh mi Na Hriselnak →


Covid-19 In Nat Dang A Hringsuak – Meifar\nCovid-19 In Nat Dang A Hringsuak\nMay 22, 2021 admin Lawrkhawm 0\nCovid-19 in India ram a nuai ciamco ih mithi khal an tam zet zo, cutin an buai rero laiah Covid-19 in nat dang a hringsuak thu harhdamnak zung in an phuang. Mucormycosis nathrik a si ih Black Fungus tin an ko.\nCovid-19 nathrik nei zo pawlin an kai awl cuang. Covid-19 nat nei ih damlo rei tuk, siizung boruak ṭha lo lakih um rei tuk le oxygen thianghlim lo hip pawlin Black Fungus nathrik cu an ngah awl cuang. Cun, damlonak dang neicia bese le cancer nat nei pawl khalin Black Fungus nathrik cu an ngah awl cuang.\nNathrik a langdan cu lei a dum, kaa sung le taksa a dum, a colour a dik lo. Taksa na, lungna, mit hnuailam a rit, hmai a thling, taksa, hnapti le taksa na pawl a si.\nCovid-19 vekin a ṭihnung thotho ih thihhloh tong khal an um zo, asinan India cozah in Black Fungus in minung paziat ciah an thi zo ti cu official in a phuang hrih lo.\nHindustan Times in minung 219 zat an thi zo tin a tarlang ih India ramsung ah Black Fungus natnei 7,250 zat an um zo tin a tarlang.\nMaharashtra state ah 2,000 aitam case hmuhsuah a si ih Gujarat ah 1,200 zat hmuhsuah a si tin Prime Minister Narendra Modi in official in a phuang zo. Covid-19 in nat dangdang a hringsuak zo ih Black Fungus nathrik hi a ṭihnung pawl a si, siivai lam mithiam pawlin Black Fungus nathrik ih thuhla cu an zingzoi rero lai.\nBike Le Truck An Pahaw Ih Bike Mawngtu A Thi\nFalam Ah Ralkap In Bike Mawng Lai Unau Hnih An Kap


Na duhmi hnakin a lo duhtu hril hna thiam aw (7) - IHBURLEN\nJuly 20, 2021 admin CAHRAM 0\nDuhdawtnak hi ziangtin kan ruat? Mi pakhat kan duh tikah amai’ ṭhatnak hrang zawnruat ih kan duhnak hnakin kanmah in nuamter thei dingih kan beisei ruangih va duhdawt sawn kan si ṭheu. Cuti a si ceng ahcun na nun lo nuamter theitu kha na hril thiam a ṭul, tinak a si.\nZiangahtile na duh kuahkomi in thinharnak a lo thlen ding hnakin a lo duhtu in thinnomnak a lo pek thei ding kha a thupi sawn. ‘Kan duhmi’ le ‘in duhtu’ karlak hlatzia kan zoh hnik pei!\n1. Linglet nun hman: Na duhmi nupi/pasal na neih asile a duh vekin na um a ṭul ding. Asinan a lo duhtu nupi/pasal na neih asile na duhdan vekin na umter thei thung ding. Cucu linglet nun hman dan rori a si.\n2. Na damlo caan ah: Na duhmi nupi/pasal na neih asile na damlo caan ah nangmah ih dilngen hratin a lo tuamhlawm ding. Cu hmanah na di a riam thei lo ding. Ziangahtile anih khalin a hmin men in lo tuamhlawm fang a si ih a netnak ah na dam har tuk tla cun a lo ning mai ding. Asinan a lo duhtu nupi/pasal nei awla na damlo caan ah na beisei hnakih nasa in a lo tuamhlawm ding.\n3. Sal dinhmun: Sal cun a pu’h thu a ngai bangin na duhmi nupi/pasal na neih ahcun na dam sung a thu ngai nain na khawsa ding. Anih in a duh dandan le a duhnaknak ah a lo hruai ding. Asinan a lo duhtu nupi/pasal nei awla na duhdan siseh a duhdan siseh bangranten nan tuah thei ding.\n4. Neh le sunnak: Minung cu kan ruahdan, pomdan a bangaw thei lo. Cuvekah na duhmi nupi/pasal na neih asile thukam elawk caan le thil hril ding a um caan ah na sungkhan ringring a ṭul ding. Asinan a lo duhtu nupi/pasal nei awla cuvek caan ah rualranten thu a fehpi ding ih buainak a um lo ding.\n5. Thinlungput: Na duhmi nupi/pasal na neih ahcun na duhzia a lo theih tuk ruangah na parah a hngal zet ding ih a lo hmuhsuam ṭheu ding. Asinan a lo duhtu nupi/pasal na neih ahcun tangdornak lungthin thawn a tlonten a lo tlon lam ding. Curuangah na nun khal hlimnak in a khat ding.\n6. Phatsannak: Harsatnak. tlaksiatnak le damlo ngawr caan a thlen tikah na duhmi nupi/pasal cun a lo phatsan mai ding. Ziangahtile a lo duhnak tel lo, nangmai duhnak lawng ring ih lo nei a si ih nang le rinsantlak na um nawn lo tikah phatsan mai lo cu hmabak a nei nawn lo. Asinan a lo duhtu cun ziangvek dinhmun ih na um khalah rinum takin a lo umhnawh ding.\n7. Thih tiang: Duhdawtnak cu mai ṭanghma sialnak kan ti zo kha! Na ṭanghma na sial fuh lo ih na duhmi nupi/pasal na neih ahcun na hril sual camsiatnak in na thih tiang a lo uk ding. Asinan a lo duhtu nupi/pasal thlawsuah na hril fuh ahcun lungnuamten hi khawvel na suahsan thei ding.\n‘Jesuh khalin i neh lo ding,’ a ti ruangah Conor McGregor hin nehnak a co thei nawn lo si pei maw?


Hnuhnun Hnah Ih Thatnak Phun 7 Pawl, Rak hmang ve aw - The Chin TImes\nSersiamtu Pathian hi khua a rak ruat sau nasa. A sersiam minung pawl ih hai lai dingmi pawl ṭha tei ruat ta citcetin thil a rak sersiam. Tui ṭum cu a sersiam mi lakih harhdamnak hrang hang rah lakih man awl tak, a hlawnih kan hlawn theu mi, Hnuhnun Hnah thu hla kan rel ke.\nHnuhnun hi Asia ram hmun tam takah le America ramah a tam zet ti a si. Kan nih kha’n relfiang ciamco ṭul loin kan theu cio ding tiah ka zum. Hnuhnun rah hmin tê hi kan eiih a thaw zet. Mirang pawl cun tar pawl rawl an ti, ti tla kan thei ṭheu. Sinan, a hnah hi cu kan ei dah tuk lem lo a bang. A hnah note te hi rawlhmehah ah tla (သုပ္) tuah sehla, a si lo le, lakphak hmehah tla hmang sehla a thaw ve zet. Cun, thaw kan ti lem lo a si kha le, kan taksa harhdamnak ruatin ei ṭenṭo ve theu sehla, thil ṭul lem lo – kunza, khaini, raja, tivek hnakin cun kan ṭhathnempi deuh sawn ding. Hnuhnun hi a rah hmin lawngah si loin a hnahah hin vitamin a phun phun a um.\nA Thathnemnak Pawl\nVitamin a phun phun a um lawng si loin taksa sungih dat tha lo pawl a siatralter theiih hleiah taksa sungih thau, carbohydrate le protein pawl tla a khuai darh thei ruangah thau sia a hlawn sak. Pum sung (digestive system) hrangah cahnak a pe. A hnah ih um mi natural substance phun khat ruangah rulhrut a phun phun a that thei fawn.\n1. Pumpi Hrang\nHnuhnun hnah ah hin chymopapain, papain, protease le amylase tivek natural enzyme a phun phun a um ruangah pumpi hrangah a ṭha zet. Pum pi na a neitu pawl lebang cun a hnah pahnih/khat tê tê hi nitin ei sehla a ṭha. Na le thling a khamsak thei ruangah pumpi le ril lam hma hrangah tla si ṭha zet a si.\n2. Cancer Cang Thei Mi A Kham\nCancer hi nat buaithlak zet, tihnung zet a si ti cu kan thei cio. Cun, zunthlum/thithlum tla hi zohmanin neih kan duh lo. Hi mi hrangih hna ṭuantu bik pakhat cu pancease timi pumpi kiangih um a si.\nHnuhnun hnahih um acetogenin an timi compound dat hin cuap, pancreas le (a hleicein nunau hrangah) pawhte cancer cang suak theimi a malter thei. Cu hleiah cancer nei cia pawl hrang khalah si ṭha zet a si.\n3. Thin Hrangah A Ṭha\nThin hi kan taksa sunglam, thisen bal pawl hmuah hmuah khawlhfaiih thisen thiangtertu a si ruangah a bang zet. Amah tla hi a bal awlzet ve. Thin a thiangtertu leilung suak si a phun phun lakah hnuhnun hnah hi a ṭha zet mi pakhat a si. Curuangah na thin a harhdamih thin natnak a phun phun lak ihsi na luat theinak dingah hnuhnun hnah no te te hi rak ei ve theu aw.\n4.Nunau Thi Nei Hrang Nâ a Dêmter Thei\nNunau, fala pawlin thi an neihih an buaipi bik mi cu an tai, an kâwng na hi a si. Chemical si, parastamole tivek ei hi sunglamih thi a suak lai dingmi a kham thei ruangah a ṭha lo zet. Hi harnak hrang lamzin um cu kan taksa ih hormone dat pawl ṭhatei hna an ṭuan theinak ding kha a si. Cu vek hrangah cun hnuhnun hnah no tê hi, a tukin siseh, a hel khalin siseh, a ṭha zet.\n5. Taksa sungih Thli le titling a tireh\nVun natnak lakih buaipi ṭul zetmi pakhat cu vun sunglamih thli, tivek um ṭheu, kawlin ( ႏွင္းခူ) an timi hi a si. Hivek na nei a sile, hnuhnun hnah mal laiin la aw la, nuai dipin sawr deuh aw la, hnîn-khû umnak zawnah ben mai aw. Tampi a lo bawm dingih, a reh loh li ding.\n6. Bacteria Dotu\nBacteria lakah hin kan rawl tiṭawihtu si lem lo, natnak suaktertu sawn bacteria a um ve. Hi pawl hin kan harhdamnak nasazetin mi an siatsuah ṭheu. Hnuhnun a ṭhat hleice nak cu kan taksa (pumpi, ril, etc) sungih bacteria pawl, anmah an ṭul dan tawkfangin a tuah (taksa siatsuah theitu pawl tam tuk lo dingin). Ril le pumpi lamah taksa hrang ṭangkai deuhmi bacteria pawl a karhter ih pumpi le ril a hrisel ter thei.\n7. Sam a Tuah Ṭha\nHnuhnunih um dat pawl hin luvun hrang vitamin a pe ih, samin a ngaih zet. Bacteria hrik a thah thei ruangah luphut nei pawl hrangah cun hnuhnun sawrmi ti hi thuh ṭheu ding a si.\nHi hleiah taksaih ummi dat pawl a pungzaiter ruangah vun ro, vun hrisel lo tivek hrangah a ṭha zet. Cell thar a tuahcakter ruangah vun a timawiih mi a no ter thei.\nA tlunih kan rel lawng si loin taksa ih haimi vitamin tuahsuak dingin a bawm thei ruangah taksa a ticak thei. Taksa sungih tur le sivai ṭha lo hlawnih tifai dingin tla a ṭangkai zet. Thisen fehdan a rualremter ruangah taksa hrangah a pawimawh zet.\nHi vekin a ṭha tuk kan ti laiah “a ṭha tiruangih tawngpaw hman mai” cu a ṭha lo la la, ṭih a nung thei ve (amah hi dat a ngah tuk tikah tawmgpaw hman loah a tha). A hleicein nu, nau pawi lai le mi, nat pakhat khat a neih laiah cun hman lo a ṭha deuh. Ziang a va si kha le, doctor pawl tla rawn phahin hmang sehla a tha bik ko ding.


Community hruaitu pawl le OPI tonawknak nei - Chinland Today Media\nJuly 16, 2012 4:32 am·0 comments\nUNHCR ih department pakhat asi mi Community Development Unit (CDU) department ih hohanak in Community hruaitu pawl le UNHCR ih department pakhat asi mi Malaysia acozah le refugee kar lak ih hna a tuan tu Outreach Protection and Intervention (OPI) le Malaysia ih um refugee community hruaitu pawl cu July 12, 2012 ah Chinese Assembly Hall ah thurel khawmnak neih tlang asi. Malaysia ramsung ah refugee community pawl hi an za ten 63 a um.\nOPI department ihsin Mr. Zaim in Malaysia ramsung um refugee pawl ih theih tul mi le, Malaysia acozah le refugee karlak ih an hnatuan pawl sim fiang nak a nei. Cui thu a rel thluh hnu ah community hruaitu upa pawl khal in an theih fiang lo mi thu tete le refugee pawl ih harsatnak pawl simfiangnak le sutfel nak an nei.\nMalaysia acozah hin 1951 ih UN convention ah lungkimnak ca a rak ngan lo vek in UNHCR hi Malaysia ah mikhual men fang asi. Malaysia ramsung um refugee pawl hi Malaysia acozah kutsung um mi si lo in acozah ih sennak men ih um mi asi thu simfiangnak anei. Curuangah refugee pawl hi Malaysia acozah daan ah cun daanlo ih um (illegal migrant) an si thluh ih ziangtik laicaan khal ah kaih theih ringring an si. Cu ti asi ko nan UNHCR ih dilnak vek in palik pawl khal in refugee cu kai lo in a thlah men theu nak asi.\nHi mi thu ah refugee tamnak hmun KL le a dang hmunhrek khat pawl ah cun palik pawl in UNHCR an theih ruangah refugee card nei cu kai lo in an thlah nan hmundang UNHCR thei lemlo khawdang ih um palik pawl cun UNHCR card nei pakhat asi khal le theithiam lo in an kai thotho ti asi. UNHCR card nei mi pakhat palik ih kaih ton pang asi len cui palik hnen ah cun zangfah dil in ‘Kei cu refugee ka si ih UNHCR ih pek mi card khal neitu ka si ruangah zangfah ten UNHCR ka ko ding ih simfiangnak an lo nei thei ding’ ti in zangfah dil thiam asi le luatnak tha pakhat asi. UNHCR hotline cu card dung lam ih ngan mi 012 630 5060 asi ih zinglam 8:00am ihsin zalam 11:00pm tiang kawh theih ringring asi.\nMi kai tu pawl hi palik, immigration, maritime pawl an si. Rela pawl ih mi an kaih tikah an mah lawng ih kai si lo in hi pathum pawl ih pakhat khat tel in mi kai an si. Rela pawl ih mi an kaih tikah hi ramsung um theinak card pakhat khat nei lo mi cu zozo khal kaih cih thluh an si. Rela pawl ih mi an kaih rero lai ah zo khal run suah awk theih asi lo nan zung thlen hnu ah cun tawlrel sak awk theih asi. Cu ruangah rela ton tikah a cang thei tawk ih kian a tha bik. Palik pawl cun sualnak a nei tu pawl le daan lo ih a um tu pawl an kai. Immigration pawl cun daanlo ih umtu pawl an kai ih maritime pawl cun daan lo ih ramsung ralut tu tiva kap ih an hmuh mi pawl an kai.\nKaih khih ton tikah, kaihmi pakhat ih thuhla zingzawi ding in palik zung ah ni 14 sung ret an si. Cui ni 14 a luan tikah thurelnak zung (court) ih hruai an si ih mawhnak a neih dan in thawng in sung kuat an si. Cui thawnginn sung ihsin camp pa khat khat ah kuat an si theu. UN card a nei mi khal si seh nei lo mi khal si seh thawnginn sung an um lai hrimhrim ah ziang ti hman in runsuah theih asi lo. Camp ih kuat an si hnu lawng ah runsuah theih asi. Curuang ah hi ni 14 sung ah a rang thei bik ih tawlrel thei asi le a tha bik ih sualnak (crime) nei tu asi ah cun thurelnak zung thlen tengteng atul. Thurelnak zung thlen tikah sualnak nei mi asi le a sualnak phuang aw tu cu hremnak a dim deuh ih sualnak phuang duh lo tu cu hremnak a na deuh ti asi.\nHi thu hi refugee pawl hnen lawngah si lo in an mah ram mi pawl hnen khal ah asi. Refugee pakhat ramsung ih daan lo ih a um nak men ruang ih kaih asi ih ni 14 sungah thu tawlrel sak thei lo asi len a thu an rel sak nak ding hmun, tikcu le caan cu UN ih OPI ah report pek ding asi. Cu ti in OPI pawl in lawyer pakhat kuat a kuat ding ih a thu a relpi ding asi. Sualnak, mawhnak nei pakhat kaih asi le cu UN in a tawlrel pi lo ding ih mah tei’ lawyer san a tul asi. OPI report peknak ding email cu mlsuopi@unhcr.org asi lo le mlsu@unhcr.org asi.\nCourt ih thurelsak mi pakhat cu a sualnak daan lo ih um asi ahcun KL court ih thuthen sak mi cu thla 1 ihsin thla 2 sung thawngtlak, PJ court ih thu a bawhcah mi cu thla 1 sung thawng tlak asi. Hi thawng tlaknak ni pawl hi kaihni ihsin siar thawk asi. Hmun dang pawl ah cun a reibik kum 5 thawngtlak lole paisa thawng 10 cawh lole vei 6 vuak lo le a pathum khal asi thei.\nSimfiangnak a neih hnu ah community pawl in thusuhnak an nei ih sawnnak khal neih cih asi. Camp sung ih reipi tang pawl ziangruangah asi ti an suh tikah thu pathum in sawnnak anei. 1) UNHCR in thuneitu ca a kuat tikah ca a kuat vek in thuneitu pawl an cangvai lohli lo, 2) refugee an si nak an rel lo, 3) passport kai tu an si ati. Hrek khat hnatuannak ih kaih mi pawl cu palik pawl in an boss pawl ih sualnak an hawl duh ruangah theihpi tu si ding ah reipi ret an si.


Nule Pa Ih Hremnak Ruangih Tlanhlo Nauhak Kum 7 Mi An Hmusal Zo - Chinland Today Media\nNule Pa Ih Hremnak Ruangih Tlanhlo Nauhak Kum 7 Mi An Hmusal Zo\nJune 3, 2016 1:57 pm·0 comments\nJapan ram ih kum 7 nauhak mipa, a nu le pa in a nuncan that ding ruahsan ih an hremnak ihsi ni ruk sung hlo mi cu tuini ah a hmu sal zo. Hi tiih an hremnak thu ruangah Japan nu le pa pawl ih titi a titam phah zet.\nHi nauhakpa Yamato Tanooka tiih kawh mi pate hi lampi ih mawtaw tlanlai lungto ih a den ruangah a nu le pa in tuah nawn lo dingih an hrem duhnak ruang ah hmun pakhat, lampi kiangah mawtaw thawn an tan.\nA nu le pa in hruai dingih an va zohsal tikah a rak um nawnlo. Cutin ralkap pawl le hotu upa pawl hnenah an fapa hlo mi cu, thlairah an lak laiah a hlo tiin an bum lawk. Sinan nehhnu ahcun thungai simin an hremnak ruangih hlo mi a si tiah an sim aw sal.\nRampum thuthang le online tiangin an hawlnak thu thehdarh a siih, hitluk ih nauhak hrem hi a tullo titu le an nun caan um dan ih zirin hrem ding a sitiih titi thurelnak tamzet a suah pi phah.\nHringtu a pa Takayuki Tanooka in a fapa hnenah, lungkuai le mitthli thawn a duhdawtnak ruangih a tuah mi a si thu a sim ih ngaithiam khal a dil. ‘Ka fapa hi ka duhdawt tuk mi a siih, ka duhdawtnak in ka cawm ih ka enkawl. Hmailam caan khalah ka enkawl vivo dingih tuhnak in ka duhdawt sinsin ding’ tiin ngaithiam dil phah in a rel.\nKum 7 mi Yamato Tanooka hi ralkap pawl umnak buuk kiang ah an hmu. Rawl eiilo ih ni 6 sung a um ruangah rilrawng zetin an sar. Hliam naazet cu zianghman a tuar lo. Tu hi sizung ah an sibawi thiamsang pawl in an enkawl rero lai.#\nNunau Virgin Zuar An Um Lala\nBangladesh In Mi 23 Thihnak Daan A Pek\nLei Tlun Kut Tumbik Nu


Chin Fala Kuakfawp Mal - Chinland Today Media\nOctober 24, 2012 7:14 am·2 comments\nKan Chin (Lai) fala pawl ka zoh rero tikah 2% hman, kuakfawp kan um lo kan ti thei. Tuah lo mi lakih sirawk ding umlobik ah a tling ban ding ka zum. Kan Lai fala, ritheihthil tamzet tham kan um ko nan a kuak kherkher cu, zatlang mikip hmuh ban dingih fawp kan um lo tluk a si.\nUK ramsung ih hnaṭuan 58% cun hnaṭuannak hmun ih cawl phahphah ih kuakfawh pawl an huat thu an tarlang. Curuangah, thusuttupawl ih suhmi minung pali lakih pakhat lawngin kuakfawp pawl le fawp lo pawl nihlawh bangaw dingah a lungkim thei.\nKuakfawp ṭhenkhat pawl cu hnaṭuan buaizet lai khalah an kuak hiarnakin a neh ih minit 10 sung tal cawl lo in an um thei lo. Cuti’h, cawlh phah cun midang relnak ah caan malte an hmang bet ih hnaṭuan caan tamzet a hnuuk tawi ih hleiah kiangkap rualpi kuakfawp lo pawl hrang an rim tuar a har zet tiah zingzawitupawl cun an tarlang.\nLaimi tamzet cun kuak kan fawp. Lailam ahcun biakinn sung lo poh ah kan fawp thei. Asinan, ramdang thlen tikah kuakfawh hin harsatnak tamzet a suahpi thei. Kuakfawhnak hmun lawngah fawh theih a si. Khat lei ah kuak man a khung ih taksa a tisiat fawn.\nA lungawiumzet mi cu Mirang fala pawl le miphun dang fala/nunau tamzet kuakfawp an um lai ah kan Laimi (Chin fala) kuakfawp hmuh ding an um lo tluk a si. Fala tuak ziaiziai lamzin kap ah ding tahratin kuat an cep feufeu hmuh khi zohnuam ka ti lo. Cuvek ah kan Chin, Lai fala kuat rak fawp ve ka hmuh lo tikah lungawi um zet.\nRuahnak le hmuh daan ngantu Salai Thengre\non October 25, 2012 at 1:31 pm\nkanilawm kuak an zuk lo nak navan tial le atha ngai\nkhaini kong fak deuh in van tial law ka duh ko\non October 28, 2012 at 2:04 pm\na tha tuk na ca tialmi cu van kan tialpiak than law kan i lawm ko


Ziangtin Na Tlangvalpa In A Lo Duh Nawnlo Ti Na Thei Thei Ding??? - Chinland Today Media\nAugust 17, 2009 10:25 am·1 comment\nA hmaisabikah a ttawngkam in na theithiam mai ding. A umtudaan a danglam deuh ding. Sim duhsan cu, a kel a si nawnlo ding. A thinlung a thlengaw, ti malte na thei ding nan a thlengawk taktak na zum lo deuh ding; cutik caan ahcun a thinlung sungah na cam tuk nawnlo zo ti na theihawk a tul zo.\nPhone ih a lo biak caan khalah a hlanvek a si theinawnlo ding. A phur nawnlo ding. A lo biak lai ah thildang a ruat ding. Thil dang a tuah phah theu ding. A thinlung thawn a lo biak nawnlo ding. A lo be menmen ding tinak a si. Tongding khal a thei mumal lo ding.\nA thin a tawi tuk ding. Malte ttawngkam nan elawk tikah a thinheng theu ding. Elawknak lawnglawng a suah duh thlang ding. A caan caan ah ka buai tuk a lo ti san ding. A caan caan ah ka lobiak leh ding a ti dingih a lo biak sal nawlo ding. A nini, in a thinlung in a lo malh vivo tinak a si.\nNan tawnawk caan khalah hmai panten a lo biak paih nawnlo ding. “Ziangah na nuamawk lo maw” na ti khalle ka “nuam awk ko si ziangah” a lo ti san men theu ding. Kan tawnawk le na nuam thei lo tuk na ti khal le ziangah maw a lo ti men ding. A lo duh nawnlo thu a rel ciam lo ding.\nThu nan reltlang ih nan nuam awk vek in nan nuamawk thei nawlo ding. Nangmah sawn na thinheng riangri lam ding. Nan Capoh thureltheumi pawl nan rel thei nawnlo ding. Rel ding ih a taw na thawk theu hmanah a rel paih nawnlo ding. A hni paih nawnlo ding.\nHni dingih na tuah hmanah a hni tuk paih lo ding. Ziangkim a tuah menmen thlang ding (Kawl pawl tawng kan hmang dingih “tta-vuan-ci” in ziangkim a tuah ding tinak a si). Na thinheng khal a pawisak nawn lo ding.\nIn phone aw na ti hman ah a lo phone duh lo hrim ding. Kan tawngaw ding na ti khalle hna tuan ding ka nei ih ka buai deuh ding a lo ti san men thlang ding. Email, na kuat caan khalah malte vial a ngan ding. Ngan ding a thei lo.\nNa sam metaw na ti khalle a zuah deuhdeuh ding. Na fial bangin zianghman a tuah duh nawnlo ding. Nangmah thawn ziangtuah hman a phur in nuam a ti thei nawnlo ding a si. A lo hmuh le, a aipuang theilo ding. A hlan ih a lo duh lai ahcun thu sim ding tam zet a nei theu si lo maw….?\nA lo piat, a lo duh nawnlo tikah thusim dingkhal a lo thei nawnlo ding. Thunuam rel ding khal nan nei nawnlo. Thu na simmi le na relmi khal mak ah a la nawnlo riai ding. Tuah na fialmi pawl a tuah duhlo sinsin ding. Mi lak khalah a lo care nawnlo ding, a duhdawntnak a lang ter paih nawnlo ding.\nLam zin fehtlang ih kuhsi ih feh pawl a paih nawnlo ding. Na sam a lo zutsak theumi kha a zut paih nawnlo ding. A lo kiss paih nawnlo ding. A biak hman a lo paih nawlo cu teh..! Tuini na thuawmawk daan cu na kaih tuk ual tin a lo lawm nawnlo ding…in va ngai lo ve ti ih a lo ti theumi pawl a ti nawnlo ding.\nAtlun ih kan nganmi pawl vek in na tlangvalpa a um pang a sile, fala aa vek in na um lo ding a thupi…theiaw a lo hnawng zo…a lo duh nawnlo ti thei mai aw…a lo duh nawnlo tu parah ziang tin in duh aw na ti thei pei maw…na ralrin a tul…\nA tlun ih kan nganzo bang in na tlangvalpa a kel a awh nawnlo ti na theih tikah thu felfaiten sut aw…thinharnak pakhatkhat ruangah a lo hnawng tum tla a si sawn men thei, hnawnawk daan a phunphun a um.Curuangah na tlangvalpa thu felfaiten sut ta aw.\nNa tlangvalpa phur lo tuk in a um ding. Tong ding khal a thei nawnlo ding. A thin tawi zet thlang ding. A lo hmuh khalah a mithmai a pan thei cuang lo ding. Cuvek na tawn tikah ka tlangvalpa ih thinlung ka neh nawlo, a thinlung ka luah khat thei nawlo ti thei cih aw maw…\nThil pakhat na tuah theimi a um lai. A lo piat le piat lo, a taktak in na theih duh pang le hi mi hi tuah aw. Mawi tak in thuawmhnaw hruhaw la, a hnen ah lungkuai tak in va feh aw…na mithli a mithmuh rori ah fawr ter mai maw…na mithli luang ter aw…aw suak ko in tap mai aw…A lo duhdawt taktak asile, a lo lem dingih alo duh taktak a si ti a langter ding.\nFala pawl ih mithli cu sialkiringcin a si. Fala pawl ih thiltitheinak cu an mithli a si. Afala pawlih mawinak cu a mithli a si. Fala pawl ih thutak simnak cu an mithli pawl hi a si. Na mithli cu na rawlthuam thabik a sikha….\nA tlun ih na siarmi vek in na tlangvalpa a um pang maw…a um pang asile, idia dang kan nei lai so khaw…Hivek in na tlangvalpa a um pang a sile, thudang lo sim ding kan thei lai a si.\nTlangval leer pawl thinlung\non August 18, 2009 at 11:22 am\na tha nasa..a dang tla kan duh lai ding…lolzzz


THLAPI THU(THEIHKAUNAK) - Chinland Today Media\nAugust 27, 2014 5:35 am·0 comments\nBy/ Mercy Tial\nThlapi thu hi kan dung kum lamah ka theih mi hrekkhat lai cu ka ngan zo ih ka ngan hrih lo mi ka ron bet sal ding.\nThlapi ih dirhipnak tha hi zatek 17/ lawng a si. Curuangah thlapi tlun kainak thuamhnaw thawn khir tikah pi 12 tiang khir theih a si.\nLeilung hi a hmai pianghmang a thleng aw rero. Asinan thlapi cu kum million rei hnu khalah a thlengaw ve dah lo. A caancaan ah boruak sung lakih a zuangmi leilung le lungto pawlin sutkhawng ngah tikah a kuarnak hmun pawl a um phah2.\nThlapi hi van boruak sungih ummi leilung lakah minung pawlih hmaisabik thlen theinak leilung a si. Thlapi tlunah thlihrang a um ve lo ruangah 1969 kumih thlapi tlun kaitu pawlih keneh pawl hi a siat hrih lo. An palmi keneh vek vek in a um hrih lai.\nNi a heeltu thlapi hi a zaten 65 an um tihi tuisan tikpan lam mifim pawl ih an hmuhsuakmi cu a si. Mercury leilung le Venus leilungin thlapi an nei lo. Hih leilung pahnih hi Ni thawn a naaibik ih um an si.\nSeturn leilung ih taitan thlapi, Jupiter leilung ih\nIO thlapi Neptune leilung ih Triton thlapi pawl ah thli a um. Ni a heel tu thlapi lakih a tuumbik cu Jupiter leilung ih Kinnimidi thlapi a si.\nSeturn planet ih taitan thlapi hi a tuum lamah pahnihnak a si. Hih thlapi hi a daai zetmi a siih kan umnak leilung thawn a banhaw bikmi a si. A daai zetmi Nitrogen daatkhu hnuaiah lungto an um. Cui Seturn planet ih Irepitus thlapi hi a hmai kharlam a tleu zwt ih, khatlam cu a thim/dum zet.\nTleunak Le A Cahnak\nNi Ih kum; Ni Hi Ziang A Cang Lai Ding?\nKawlram ih Millianbik Pawl\nChinram ih Hmun Mawi le Nuambik “Buannel”-1


Mindat inṭanpi ṭul, kan thutiam nan hngilh maw si – CDF Mindat - Falam Online Media\nMay 13, 2021 Ni Hnem Sung\t0 Comments\nMay 12 ihsin SAC ralkap thawn kapaw saltu CDF Mindat cun Chinram khua dang ih ṭanpinak an ṭul thu an rel suak.\nSAC ralkap le CDF Mindat karlak kahdocawlh thutiam an nei mi cu May 12 ah ṭhiatbal in kapaw thoksal a si ih tuhrihtiang thuthang suakmi ah CDF Mindat lam in hliam tuar 4 le nunnak liam 1 an um zo tiah theih a si.\nMindat CDF ṭuanvonei mipakhat cun “tuizing nazi 6 hrawngin Kyaukhtu vanzam tualrawn in phukpi ralthuam hmangin inkap ciamco ih kan nunnak thaap in Mindat khuapi kan hum. Khuasung cu an kap hrih lo ih kan umnak kiangkap nasaten in kap. Minute 3 dan in inkap” a ti.\nSAC ralkap in phukpi ralthuam thawn an kah nakah mipi humtu CDF Mindat ralkap 1 nunnak liam in mi 4 hliam an tuar tiah theih a si ih, Kyaukhtu myo ah ralkap mawṭaw 3 thleng bet in, 2 cun Mindat lam an pan tiah theih a si.\nCuvek dinhmun a si tikah Mindat CDF ṭuanvonei mipakhat cun “ziangruangah kan rualin tutiang an cangvai hrih lo. Kan zaten ṭangrual in kan cangvai tlang ding ticingin khua dang pawl ziang ruangah an cangvai hrih lo” a ti.\nSAC ralkap le CDF Mindat cu kapawlo dingin thutiam an nei nan SAC lamin thutiam pahbalin kaihkhihmi mipanga an thlah duhlo ruangah May 12 ah kahdonak an ṭan salmi a si.\nApril thla tawp lam khalah CDF Mindat dilngenmi ngaihsaklo ruangah kahdonak a rak suak dah ih cuih ṭum ah SAC ralkap 20 luan an thi tiah CDF Mindat in an phuang.\n← Tamu Doawknak ah SAC ralkap 15 thi, mipi lam ah 1 nunnak liam ve\nMindat Mipi in Martial Law cohlang lo →


Kum 76 A Kim Zo Nan Na Neh Cuang Lo Ding (Hhh) – Meifar\nKum 76 A Kim Zo Nan Na Neh Cuang Lo Ding (Hhh)\nJuly 27, 2021 admin Lawrkhawm 0\nCombodia putar kum 76 mi San Kim Sean cu a kum a tam zet zo nan kiosa vanglai vekin a cakvak lai. Amah hi hlanlai Bokator a si, Bokator timi cu hlanlai doawknak ih misualtu, misual thiam pawl an si.\nAn misual dan kuat cu Thailand Ong Bak vek a si. 1975–1979 kum ah an ramsung ah Communist Party of Kampuchea (CPK) thlisia a hrang ih mipi pawl an nuai ciamco. Bokator ralkap pawl khal that dingin an hawl. An ramsung ah Bokator sualawk dan zir an siang nawn lo ih Bokator pawl cu hmun dangdang ah an tlan.\nSan Kim Sean khal sahimnak hawlin a tlan vivo ih ziangtin tin si maw US ram a thleng. An ram cu Vietnam pawlin an ukbet, San Kim Sean cu USA ramsung ah aum ringring ih Houston, Texas, Long Beach le California ah Bokator kuat a zirh hai. Mirang mino pawl cu an ram Combadia sualawkdan a zirh ih an uar zet.\n1992 kum ah an ram uktu khal midang a si zo ti a theih ruangah an ram ah ava tlungsal. An mino pawlin Bokator thiamthil cu an rak thei nawn lo ruangah cozah hnenah kuatzirhnak ong dingin a dil ih an rak cohlang.\nBokator arak ṭuanpi pawl a hawlsal ih a hmu nan amah vek an si lo, an tarcak nawn lo thluh ih hleiah Bokator zirh cu an ngam thiṭha nawn lo.\nAn cozah in kuatzir a siang hnu ihsin Combodia mino pawl hnenah hlanlai an pupa pawl ih Bokator cu a nungter sal. San Kim Sean cu a hminthang zet ih Cambodia Bokator Federation le the Cambodia Bokator Academy dinsuaktu khal a si.\n“Na Pa Hi Kan Inn Ah Ka Umter Thei Nawn Lo” Titu A Nupi Cu A Ṭhen Ih A Pa Thawn Siizung Ah An Va Um\nLaung Bo Khua Ah Nauhak Le A Nu An Sat That, An Taksa An Tan Hnuah Box Sungah An Ret


South Korea President Hlun Ih Ruang Phum - Chinland Today Media\nMay 31, 2009 10:51 am·0 comments\nKan dung Zarhte ni ih a mai Inn kiang khamih dawp that South Korea President hlun Roh Moo Hyun kum 62 mi ih ruangcu tuisun ah an khawpi Seoul ah ropi zetih phum a si.\nPresident hlun ih ruak phum nak hmun ah hin mi pawimawh Upa tampi an telih, Prime Minister, Han Seung-Soo cun mipi rorel nak hnget leh minung zah umnak leh diknak covo a um theinak dingih hnatuan tu mi ropi Roh Moo Hyun kan caan cu a pawi zetih a hnatuan nek leh a pek awknak hi South Korea leilung leh mipi in a hngilh dahlo ding a ti. Roh Moo Hyun hi kum 2003- 2008 President hna a rak tuanih, a mah thlaktu tui South Korea President, Lee Myung Bak in Paisa nawhthuh dollar Million 6 la ih i ru thubuai ih hnam hnawih aw ih a puh ruangah a thu relsak dingin a ti mi a si.\nRelzo vekin Roh Moo Hyun kum 62 mihi tui kan dung zarhte ni ah a umnak Inn kiang khamah a dawp that ih Ca nganmi a tanta ih a Ca nganta mi ah a thubuai ruangih a thin lung bangnak thu leh a mai ruangih an ram mipi tampi in harsat nak an tuar mipawl pawi a ti thu a tar lang.\nKan dung thla ah khan Roh Moo Hyun cun an ram mipi pawl hnen ih ngaidam a dil nakthu a suah zo ih a mahcun thilsual a tuahlo thu leh hi paisa cu nawhthuh lakmi silo in Milian zet pakhat in a nupi hnenih leiba rulh nak dingih a pekmi a si thu a tarlang. Asi Nan Korea mipi ih ngaihdan lo zawngih thil a feh cu pawi a ti thu leh a thin a bang thu khal a tarlang tel.


Tlak (Clay) - Chinland Today Media\nNovember 5, 2012 11:45 pm·0 comments\nBible Siar Ding: Isaiah 45:9-12\nTlak in Beeltuahtu kha, “Ziangso na tuah rero hi?” a ti dah maw?\nBeel in beeltuahtu ih zung mawi lonak cu a soi dah maw?\n– Isaiah 45:9\n“Na can duhmi poh ah na cang thei, na thinlung khuaruahnak (mind) zate kha cuih na can duhmi parih na bun/ret ahcun.” Himi hi midang thazaang peknak ttongkam cu a si, asinan a dik lomi a si. Ziangahtile kiosa asilole muvanlai can ka duh ti’n nasatak in ruat ciamco hnik sehla a cang thei ding sawm?\nBeeltuahtu (Potter) kan Pathian in zumtu a fahniang pakhat cio ih nunnak hi Amai’ tumtahmi (Purpose) hnattuan ttuansuaktu dingah Amai’ duhzawng in a sersiam ih a duhmi in a ceimai/thuam (fashioned) fingfing a si.\nPathian in ziangruangah mihrek cu mipa (man) ah in tuah ih mi tthenkhat pawl cu minu (woman) ah in tuah ti cu theih ban a si lo, asinan a tuah a si mai ko. Ziangruangah mihrek cu vundum in a tuah ih mitthen cu taksa ngo in a tuah si pei, kan thei lo, asinan a tuah cu a si phot mai. Ziangah si pei mihrek cu mai’ sung thu hnakin kiangkap thuhla deuh sunsaktu (extrovert) a siter ih mitthenkhat hmuah mipawl paih loih mahte lawng um duhtu (introvert) a siter, kan thei baan lo, amai’ duhhrilnak in a tuah a si mai.\nCumi vek ka si duh, khami vek ka si duh na’n si ti rero pawl khi Sersiamtu Pathian hnenah thil an ti palh a si. Cu pawl cun Beeltuahtu hnakin anmah sawn in an hrangih thil ttha theitu ah an ruat aw. Tlak leilung in amahte a duhmi ah a sersuak aw tum. Luarkaizet ih kan hmuh theimi cu mihrekkhat pawl in nunau-mipa sinak (gender) rori kha thlengh an tummi – mipa rori nunau vekih ruat aw le nunau rori mipa vekih um khi a si. Tlak (clay) in Beeltuahtu ih duhsaknak a el (refused) vekah a cang a si.\nKan thinlung sungih diriamnak le lungkimnak nasabik cu Sersiamtu Pathian in ka hrangah a tthabik in a tuah a si timi cosaan thei le pom theinak ihsin a ra.\nSersiamtu Pathian, Beeltuahtu Na si ih ka hrangah thil tthabik na tuahmi parah lungkim lo le diriam tawk loih ka um ttheumi parah in ngaidam hram aw. Keimah te tawlrel awtu si loin Nangmai’ thilthiamnak parah hngatsan daan ka thiam theinak dingah in zirh aw.\nBeeltuahtu in ka nunnak sungah siter a duh lomi rori kha a hramhram ih siter dingin ziangmi kha ziangti’n so thlengh ka tum ciamco ttheu?


Bei Dong Hlah - Hugh Miller Herr -\nHornbill January 14, 2022 1\nHugh Miller Herr (1964 October 25 ih suak) hi lungto tlang kai thiam cungcuang a rak si. Kum riat a si lai ah Canadian Rockies lungto tlangtluan ih Temple Tlang cu pii 11,627 a pal ngah zo. Kum 17 a si ahcun Amerika Dingkhawm Ram ih lungto tlang kai thiam bik tiah ruat a si zo fawn.\nAsinan a nun ah vanduainak a rung thleng.\n1982 kum, January thla ah New Hampshire ramkulh, Washington Tlang parih Huntington Khuarkhawhrum sungah a rualpa Jeff Batzer thawn an lut. Hitawk hmun hi veivah harsa zet mi a si. Khuarkhawhrum ih an lut lai ah vur thli sia in a nuai hai ih, khuitawk zawn ah kan um ti khal an thei thei nawn lo. A netnak ahcun Great Gulf umnak lam ah an suk thla thei. Cutawk ahcun 29 °C degree a si mi khawsik cu zan thum sung an tuar.\nRunsuaktu pawl ih an hawl hmuh can ahcun vur in a rak ciah bese tuk zo. Herr ih ke pahnih cu a khuk hnuai ihsin tan an ttul phah. A rualpa Jeff Batzer ih kehlam ke zim, vorhlam kezung pawl, le vorhlam kutzung pawl khal tan an ttul phah.\nSibawi pawl cun lungto tlang kai sal cu a cang thei lo lawlaw ah an ruat. Asinan Herr cun kai sal tengteng a tum hnget.\nMassachusetts Institute of Technology (MIT) ah biomedical thilri thuhla lam in postdoctoral a tuah lai ah, amai’ hrangah ke lem a sersuak. Khimkhuah zet le ttha zet in a tuah ih, lungto par le vur lak ih feh remcang thei ding in, fem zet si ih ttang zet, a zimlam zum deuh in a tuah fawn. A taksa sanlam zoh rem ding, le a ttul can ah dok aw sang thei deuh ding khal in a tuah. Cumi ke lem a bun cun, pii 5 ihsin pii 8 tiang a san lam a thunun thei.\nCuvek ke lem thawn Herr cu lungto tlang pawl ah a kai sal ih, a tuahmawhawk hlan hnakih sang le hla a thleng thei. A thiamnak le taimaknak ruangah taksa kimcang neitu lakih lungto tlang kai thiam hleice pawl ih level a thleng thei. Kuttualleisam lak ahcun anih hi cuvek level thleng thei hmaisabik a si.\nPrevious Post: Solomon le Fimnak Hawltu Unau Thum\nNext Post: Smartphone Ngawlvei (Nomophobia)


Switzerland Bank A Buai - Chinland Today Media\nSwitzerland Bank A Buai\nApril 17, 2009 3:24 am·0 comments\nSwitzerland ramih Bank tumbik UBS cun kum 2010 sungah a hna tuantu minung 8,700 hrawng an hna ihsi banter a tumthu a puang. Himi hi a liamcia thla thum sungih dollar Billion 1 lenglo an Bank in an sung ruangah asi. Bank lam thu neitu pawlcun an Bank in buainak a tawn naksan bikcu US ih Loan a peksuak tamtuk ruangah leh a rulh nak lamah mipi in thitha ih an rulh thei nawnlo ruangah asi an ti.\nHimi laiah US ih UBS Bank thu neitu pawlcun Tax cungcang leh danlo vekih mipi paisa laksak theuah a puhve ih hi thilhi an zingzawi tha rero lai asi tiah an simve. Tu ah UBS ih hna tuantu hi minung 76,200 an umlai ih kum 2010 ah cun UBS Bank ih hna tuantu hi 67,500 ih timal an tum asi. Tui an tumtah nak vek asilen Switzerland ah minung 2,500 banter an si dingih US ah Minung 1,000 banter an si ding UK ah ziang hmuah banter an si ding ticu an sim fiang hrihlo.\nHimi laiah leitlun sumpai tlasia ruangah Air France khalin hnakum sungah a hna tuantu minung 2,500, ihsin 3,000 karlak banter a tumthu a sim.\nMaoist Tapung Pawlin BSF Camp Kap\nMizan zing nazi 1 hrawngah India ram Bihar State Rohtas Dist, ih Border Security Force (BSF) Camp cu Maoist Tapung Minung 100 lenglo pawlin Rocket Launcher pathum in an kapih cumi hnuah meithal dang in an kap bet ciamco ih, Rocket Launcher an kahmi pathum sungah pahnih cun an tumtah mi a tthelh ih pakhat cun BSF pawlih Camp phar a kap ngah ih BSF Duty pakhat in hriamhma a tuar,BSF pawlhin Tapung pawlcu zamrang zetin an kap leh ve ih reizet an kah awk hnuah tapung pawlcu an tlankir sal tiah Addtional Director General of Police, Nellmani cun a sim. hi tapung pawlhi Air Force Helicopter hmangin hawllai an si tiah asimbet.\nTih nisun khalah Maoist tapung pawlin Aruangabad Dist, sungih Karakat Seat ih JD-U Candidate Mabalali Singh Campign nak mawtaw cu meisa in an ur kang sakzo. Tlawngkai nikhat sun khalah Gaya Dist, ih tlawng Inn 2 leh Arungabad Dist, ih Primary tlawngInn khal Bomb an puah zo ih, Hi Maoista tapung pawlin tuittum India ram Lok Sabha hril awknak ding tibuai thluh an tumih hi pawl kil dingin an umnak hmun pawlah Central Paramilitary Force tamzet kuat an si.\nMizan sun thotho ah Maoist Tapung pawlin Jharkhand ih Security Force pawl Mawtaw thawi an fehlai ah mawtaw lamzin ah Bomb an kamih mawtaw in an bomb kammi a palpuak laiah zimkap ihsin meithal in an kap bet ciamco ih Security Force pawlin ankaplet sal veih Tapung minung 5 an thiih Security Force minung 2 leh mawtaw mawngtu an thiih Security Force minung 4 in hriamhma an tuar, Security Force pawlih Bus ah hin minung 28 hrawng an to ih Lathear Dist,ih Namiadih khawkiang te ih an tlanlai ah an rak bawh asi.\nSomalia Misual Pawlin Lawng Kap\nAfrica ramih mi rethei leh zonzai pawl bawmnak ding thilri phurtu Liberty Sun Lawngcu Mombasa panih a fehlai ah Gulf of Aden tipi thuanthum ah Somalia misual Lawng ruk hmang pawlin kaih an tumih, Lawng mawngtu pawlin an lawngcu dingter duhlo in an fehter thotho ruangah misual pawlin meithal leh Rocket thawn an lawngcu an kahsakih an lawnghi a siat phahko nan an tumtah nak hmun Mombasa tiang fehthei dingih an zumthu an sim.\nMisual pawlin hi lawng an kah veten lawng mawngtu pawlcun, Tui kan dung naite ih US Lawng Captain Richard Phillips runsuak tu US Lawng ralkap Navy Commando pawl cu an sim lohli ih, Cumi veten US lawng ralkap Commando pawlkhal in zamrang zetin raldo nak lawng fate cakzet hmangin lawng pakhat ah minung pali to ih lawng pahnih thawn ralthuam thazetzet kengin an tlan ciamco ih a sinan a hmun an va thlen cun misual pawlcu hramrul sungah an rak tlanlut hlo man.\nWashington ih BBC thupuangtu Janathan Beale in a simnak ah Lawng ruk hmang misual pawlin US minung leh France minung an kaih laimi pawl runsuak tumih ngaihtuah rero an si ruangah misual pawlin phuba laknak ah lawnghi an kap asi ati.Somalia misual pawlin thla hnih sungah lawng pali an kaizo ih an thilri phurhmi pawl an laksak thluh asi. Hi Somalia misual Lawng rukhmang pawl do dingin leh khual tlawng pawlih lawng kilhim dingin leitlun ram dangdang US, Russia, Japan, China, UK, France, leh ram dangdang khalin himi tipi thuanthum ahn hin an lawng ralkap leh raldo nak lawngpawl hi an kuat rero zoih thla thum li hrawngcu an daizet lawknan tu naite hrawngih sin misual Lawng rukhmang pawlhi an langsuak sal lala.\nUS President Barack Obama cun Somalia tipi thuanthum ih misual lawng rukhmang pawl cangtheilo dingih tuah dingin ram dangdang tanrual a tulih US khalin hi misual pawl nuai cimit dingin timtuah awknak thar a nei ding tiah a sim. Somalia ram hi rambuai leh ram rethei zet Cozah hngetkhoh umlo in kum 17 lenglo an umzo ih mipi pawl rawl khawpkham ei ding neilo leh hnatuan ding umlo in an um ih Cozah mumal a umlo tikah dan leh dun khal felfai ten a um theilo ih misual an tamzetih an ram kiangkap tipi ih khualtlawng Lawng pawlcu an kaiih paisa tamzetzet in an thlenter theu asi. Tui dinhmun ah Somalia ram kiangkap tipi Gulf Of Aden cu leitlun ih hmun ttihnung asizo.\nNorth Korea In IAEA Hotu Dawi Suak\nUN in North Korea ramih Nuclear Programme a tuahdan leh a fehpi dan zohfel tu dingih North Korea ram sungih a thlahmi International Atomic Energy Agency (IAEA) Inspector cu North Korea in a ramih sin a dawisuak. Himi ruangah US cun North Korea cu mi hringhro zawng leh hrosuang zawng hlirih thilti ah a puh ih. Hi tivek beidawng nak tumzet nei cingih ramkhat leh ramkhat zah tawnawknak umlo ih thilti cu a diklo ih misual thilti dan asi ati.\nJapan, Russia, leh China kahlin North Korea cu ramdang duhlo zawng lawnglawngih thiti lo dingin leh ramdang thawi rualrem nak tuah dingin an nawr rero,\nRelzo vekin North Korea cun tui thla April ni 5 ih Long Range Rocket a khasuak ruangih UN in a sawisel nak cu North korea mipi zalen nak khamsak ah UN a puhih UN thu ruangah Northn Korea cun Nuclear Programme a fehpi rero laimi cu minute pakhat hmana cawlter cuanglo ding ati. Cui tlunah Leitlun mipi theih ih a tisiat cia mi Yongbuon Nuclear Reactor khal a ti nungsal ding asi ati. Japan Cozah thupuangtu Takeo Kawamura cun North korea in a ram dinhmunn a cawisan duh asi ah cun ram dang thu a ngai a tul asi ati White House thupuangtu Robert Gibbs khalin North Korea cun lamzin diklo a zawh rero laiih ram dang duhdan a engtai rero asi ah cun North Korea in a lamzin zawh dingcu a so zet ding asi ati.\nIndia In Missile Kap Suak.\nNuclaer ralthuam hmangthei Prithvi-II Ballistic Missile cu India mithiam pawlin Orissa Chandipur ih Integrated Test Range (ITR) ihsin hlawh tling zetin an kapsuakih. Hi an kahsuak mi Missile hin Km 350 ih hla a kapban. Prithvi-II an kahsuak laiah hin Bay Of Bangal tipi thuanthum ih a tlaknak kiangah raldo nak Lawngpi retcia asi ih, Hi raldo nak lawngpi hin Prithvi-II ih hna tuandan rak thei fiang dingin Long Range Tracking Radar (LRTR) leh Multi Function Tracking Radar (MFTR) a bun cia tiah Defence thupuangtu cun a sim. Prithvi-II hi Defence Research Devolopment Organisation (DRDO) leh ITR mipawl tang tlangin felfai zetin an kilhim asi tiah asimbet. Hi Missile hin ralthuam Kg 500 ih rit a pai thei.\nSri Lanka Ralkap Pawlin Ceasefire Kan Pah Ballo Ti\nLTTE Tapung pawlleh Sri Lanka ralkap pawlih an kah awknak cawlhsan Ceasefire nihnih sung an tuahmi ih Sri Lanka ralkap pawlih Ceasefire an pahbal tiih LTTE pawlin an puh nakcu Sri Lanka ralbawi Brig, Udaya Nanayakkara cun LTTE pawlih puhnak cu thu diklo asi a ti. Sri Lanka ralkap pawlcun do awknak hmunih mipi civil mi tarta hak pawl hmunhim lamih thiarsuak nak ding leh thilfeh danding an zoh menmi asi ati.\nHimi laiah LTTE thupuangtu cun Mullaitivu Dist, ih Meithal kahpuak sianlo nakhmun No Firing Zone ah Sri Lanka ralkap pawlin Meithal leh Bomb thawn LTTE pawlih um men an kap ciamco asi ative,\nSri Lanka Foreign Secretary Dr, Palitha Kohona cun Ceasefire tuah sungah LTTE pawlin civil mi 100,000 lenglo cu hmundang khui hmanih tlansuak lo dingin an khambet thluhih, cu ruangah nihnih sung Ceasefire kantuah sungah mipi pawl hmunhim lamah duhvek in kan thiarsuak theih lo ih Mipi pawlih sa himnak ding zianghman ruatsaklo in LTTE pawlin mipi pawlcu an mah phentertu leh an tulmi hna tuamtu leh thil phurtu ah an hmang asi ati.\nLTTE pawlcun Sri Lanka ralkap an tihtuk ruangah mipi pawlcu khui hmanah an tlansuak ngamlo an tive. LTTE leh Sri Lanka do awknakih mipi pawl bawmnak petu NGO hrekkhat pawlcun LTTE pawlih umnak hmun kulhbet laitu Sri Lanka ralkap pawlin Meithal leh Bomb hmangih an kap asi ah cun LTTE pawlih umnak hmunih mipi pawl an thi thluh dingthu a sim


Sii Lei Dingin Mipi 1000 Lenglo An Tlaraw Ih Ralkap In Siidawr An Kharter – Meifar\nYangon, South Okkalapa, Nandawan Market kiangih um Shwe Oo siidawr ah sii lei dingin mipi 1000 lenglo an tlaraw cu ralkap le palik pawlin Covid-19 daan le dun nan pahbal tin an dawitlan thluh hnuah siidawr khal an kharter.\nHimi siidawr ah (Enoxaparin Sodium Injection) 0.4/0.6 siivai cu mipi zawnruah in man awlten an zuar ruangah siivai lei dingin mipi an tlaraw ṭheu. Zinglam nazi 4:00 ihsin siivai lei dingin an tlaraw zo.\nDawr dang ahcun 20000 & 50000 in an zuar ih Shwe Oo dawr ahcun pangaiten 8900 in an zuar. ESI siivai cu Covid-19 damlo pawl hrang a si, sibawi ih fialmi siivai a si ih Covid-19 damlo kum upa pawl cun an dawtawk tengteng a ṭulmi a si.\nSii lei dingih tlaraw tu pakhat in “Zinglam nazi 5:00 ah ka va thleng ih mipi cu an rak tamtuk zo, tlaraw khal an tamtuk. Ralkap 20 hrawng le palik motor an ra thleng ih tlung thluh uh in ti. Siidawr khal an kharter” a ti.\nSiivai lei ngah lo ih an tlungsal ruangah innlam ih um Covid-19 damlo bese pawlin an tuar phah zet ding. Thuneihnak latu ralkap in oxygen cet zung pawl khal mipi hrang oxygen thunsak lo dingin an rak fial zo, damlo pawl bawmtu mipi khal an vuak ih an kai ṭheu ruangah Covid-19 damlo pawlin an tuar phah zet.\nRalkap In Mibawmtu Ta Oxygen Burpi 100 Lenglo An Lonsak, Newspapers Ahcun ‘Kan Sang Lawk’ An Ti


Laipa Bank ah:Tangka MMK ting 250 a lut sual’A van tha taktak Pathian khua khan bak asi. – Lai Lungrawn Post\nPathian remruah dan hi a mak tuk rori e.Tuini cu Pathian zarah paisa kuattu rin aiin nan tam ih ka lungawi zet. Curualin ka lo tawn ngah lo mi pawl hnenah nan theihthiamnak le ngai damnak ka lo dil a siZing nazi 9 ah City Hall ka thleng. Zanlam 6:30 tiangah paisa kuattu an cem hrih lo.Paisa kuat dingin in hngak cingin, Ka elna tuar loin ekinn sungah minutes 10 hrawng ka to ringring. Nunaupawl thi an neih ih a har ding zia tiang ka ruah sak thiam phah rori ding.\nPaisa kuattu an tam si, ziangtin ha hi zatzat thaisun le tipsun ih pe thluh thei dingin ka kuat thei ding tiih ka buai laiah, ka bankah Mmk ting 250 miin an run transfer sual. In run call ih ka mang bang. Ka KBZ ka vun zoh cu paisa tampi a rak um ngai.Thuhla kan rel ih annih Singapore le Myanmar thil kuattu te an si. Cutin thuhla kan rel peh vivo tikah $ (Singapore dollar) an rak mamawh tuk khi a si.Cutin rin lo pin dollar in pe thei sehla an duhthu le dollar an mamawh zia thu in sim.Ka beisei aiih sang in dollar in lei dingin in dil.Dollar ka pe cu an lungawi dan cu amak. Culawng hman si loin an paisa thunsal mi ih an mangbangnak khal an thawpi an thaw hlunhlo.\nPathian zarah, leh lam, leh lam in kan lung a awi tlang.Annih khalin dollar an ngah phah ih, kei le ting 250 rori paisa kuatman țul loin ka ngah cih.Bawipa kei misual bik hi ziangso ka siih ka zawn in ruah?A tebik mi kei rori in thlahthlam lo hi ka lungawi tuk.\nKuattu nan tamtuk ruangah thaisun ih kan lo pekthluh man lo pang asile tipsun ih lo pek thluh thei kan zuam ding.City Hall sung ka lut thei loih cabu in laksaktu Rose Mawi par khalah ka lungawi ngaingai.Cun cabu khal\nSurbung Airport Thuanthu bu 3 LeChin Phungthluk Dictionary bu 3 lawng a tang.Lai Cerek in bu 1 veve thaizan len a la dingih,Kei in bu 1 veve in present mi ka la dingih, cutin bu 2 veve lawng a tang ding tinak a si. Paisa in kuattupawl le cabu in leitupawl nan parah simcawk lo lungawinak ka nei.


Pathian a ṭihzahtu Mino hi an nunziaza a rak mawibik cingcing – Free Chinland\nNovember 3, 2019 Mai Sokhlei ARTICLES, Theihkaunak, Thu Thar 0\nTuih kan mino dinhmun ka zoh rero tikah, mino hrekkhat cu mai’ ruahdan le mai’ hmuhdan, ngai dan lawng dik bikih thei-aw, midang ruahdan le midang hmuhdan cu diklo, sual ih ruat an tam. “Aw a si ngai” timi lungput an nei lo. Mah hnakih upa ih thurawn pek le thusim ziangah an siarlo. Hivek minung pawl hi an nunzalam tluan zingzawi tikah zirnak lam ih tlasam deuh an rak si ziar ṭheu.\nZirsang deuh pawl mino hrekkhat lala an sile, midang khawruahnak le midang hmuhdan, pawmdan cu ziangah an siarsak lo, an zirsannak khan mahhnakih upa ziangih siarlonak le namthlaknak ah an hmangih an kiangkap le an tlanlenpi, (pawlkawm sung khalah) thu theitubik si an tum ringring. Upa ṭihzah upatnak cang an thiamlo ih thurawn pek tla cu anmah sawn in thei-awter zetin thurawn mi an pe sawn lam.\nPathian a ṭihzahtu Mino cu (ka tawntehmi rori) mah hnakih upa ṭihzah upat hna an thiam, mah hnakih upa thuhla an sut, thu an rawn, an theihlomi tla thei-awter zetin umlo ten tangdawr zetin an theihlomi parah anmah hnakih zirsanglo le nauhak sawn an si hman ah ruahnak an dil, thu an sut.\nZianglam khal asile, Pathian a ṭihzahtu Mino hi an nunziaza a rak mawibik cingcing ko e…


Mandalay Lakphakdawr Pawlah Internet Wi-Fi Alakin Hmang - Chinland Today Media\nMandalay Lakphakdawr Pawlah Internet Wi-Fi Alakin Hmang\nMay 19, 2012 3:02 pm·3 comments\nMyanmar News Hup\nMandalay khawlipi ih Lakphak dawr pawlah Internet Wi-Fi a lakin hman an sian ruangah dawr tinkim ah mipi an tam sinsin ih khawsung ih sumdawnak tuahtu pawl, thuthanglatu pawl le tlawngta pawl in an hmang celcel tin theih a si.\nAhlanah cun Mandalay lakphakdawr pawlah lakphak ra intu pawl hrang a lakin casiar ding ding an rak retsak theu bangin tuah cun Internet Wi-Fi a lakih hman theih san ah an thleng a si.\nAtu vekin Internet Wi-Fi a lakih hmang thei dingih in pek hi thla 6 hrawng a si thlang. Nuamteten hitin lakphak dawr tinah a karh vivo ih tu-ah dawr 17 tiang a kim zo. Meisa a mih caanah Mii-set (generator) thawn meisa in tuahsakih Mandalay khawpi ah cun a tha bik a si tin an hmin a thang zet.\nHivek Internet hmang thei dingin Mandalay khawlipi ih a dunglam ahcun “Fortune Company” pawlin ttuanvo an lak ih a hmai lam ah cun “Wimax company” pawlin ttuanvo an lak. Thilri tuahsak manah tin paisa tingriat (800000 kyat) an pek ih 1MB cu thlakhat ah thawng sawmsarih (70000 kyat) , 2MB cu thla khatah tingkhat le thawngkul (120000 kyat) an pe tin theih a si.\nHmundang khawpi ah cun Internet Wi-Fi cu dawr hminthang le dawrpi deuhdeuh lawngah an ret theu. Mandalay ah cun Lakphakdawr menmen ah an ret tikah mipi pawl khal an aipuang zet tin theih a si.\nMandalay suak pakhat tla cun “ka thlennak Yangon hmanah dawrpi deuh lawngah si hivek an ret. Tuvekih Lakphakdawr khuatkhat 200 kyat man, in phah ih Internet duhtawk kan hmang thei cu di a va riam lawmam ve” tin a sim.\nInternet Wi-Fi a ngahnak Lakphakdawr ah Mipi burkhawm in an to ih pursum leilawnnak leitlun thuhla lam, mawtaw man pawl, ramkhel thuhla, thuthang website pawl le Facebook pawl an hmang celcel.\n“Ahlanah cun hivekin Internet hman a awl lo lawlaw. Dawr ih va feh khalle duhtawkin caan pek a theih lo. Internetdawr feh khalle mah le mah kaih aw lo deuh vek a si lala fawn. Tucu Lakphakdawr pawlah Internet a ngah thlang ruangah Ipad pakhat te lei in zing rawl ei phah hmanin hman a thaih zo” tin hmun umtu pakhat cun a sim.\nTuihrawng Mandalay ih Computer dawr pawl ah cun “Tablet Computer” hi zuarkhawng pawl a si. Tablet computer pakhat hi a phunphun a um nan a malbik tinghnih ihsin tingruk (200000-6000000 kyat) a si tin theih a si.\nMandalay khawlipi sungah Internet Wi-Fi ngahnak Lakphakdawr pawl hi 17 an um. Cu pawl cu :\n(1) Yu-Ni-San Lakphakdawr ( Zin 84, 29×30 lak)\n(2) Sing- Win-Win Lakphakdawr ( Zin 34, 84×85 lak)\n(3) Min-Ti-Hah Lakphakdawr ( Zin 19, 82 zinkel)\n(4) Min-Ti-Hah Lakphakdawr ( Zin 78, 31×32 lak Buta tlanglam)\n(5) Min-Ti-Hah Lakphakdawr ( Zin 28, 72 zinkel)\n(6) Min-Ti-Hah Lakphakdawr ( Zin 32, 77×78 lak)\n(7) Man-Myo-Daw Lakphakdawr ( Zin 84, 32×33 lak)\n(8) Min-Min-Kyaw Lakphakdawr ( Zin 83, 33×34 lak)\n(9) Aa-Ka-Min Lakphakdawr ( Zin 32 x 68 zinkel)\n(10) Kaung-Hein Lakphakdawr ( Zin 41, 80×81 lak)\n(11) Tthaw-Thaw Lakphakdawr (Zin 80, Ahmat 2 Yesakhan thlanglam)\n(12) Top Choice Lakphakdawr (Zin 80 , 31×32 lak)\n(13) Ttin-Saw Lakphakdawr (Zin 80×41 zinkel)\n(14) Ce-Tta-Ya Lakphakdawr ( Zin 80×41 zinkel)\n(15) Ka-Ya-Wek Lakphakdawr (Zin 22, 83×86 lak)\n(16) Chit-Nyi-Lay Lakphakdawr (Zin 32, 76×77 lak)\n(17) Sing-Win-Win (2) Lakphakdawr (Zin 34×84 lak).\nYangon Bazaar Ah Wifi Alakin Ngah Thlang Ding\nMandalay Khawpi Ih Motor Lar\nKawlram Sung Ah Hla Coypy Tuahtu Kaih Mi Paisa Ting Hra Kuanter Ding\non May 20, 2012 at 5:02 am\non May 20, 2012 at 6:46 am\nLungawi um tuk.\non September 10, 2012 at 8:36 am\ntha tak a si cu!!!!!


Nau Umtu A Nei Lo, A Hnaṭuan Caan Ah A Fale Cu Thingkung Ah A Tawnbet – Meifar\nKhuate lam ih thanglian nauhak pawl cu an nauhak lai ihsin hringnun harsatnak an tep zo. China khuate ah nupa tuakkhat in faphir an nei, an innsang an harsat vekin innsang pabik cu hmun dangah hnaṭuan in aum.\nInnsang nu khal an hmuan sungah hnaṭuan in a fehsuak ṭheu. Inn lamah nau umtu an neih lo ruangah a fale 2 cu a hruaitel ih hna a ṭuan tik caan ah an hmuan sungih thingkung ah a fale 2 cu puan thawn a tawnbet.\nNauhak pahnih cun nuam an ti zet nan lomi feh pawlin an hmuh tik ahcun an zangfah, lainat tuk ih an zuk hnuah online sungah an tarlang. Online mipi pawlin fale ngaihsak lo, nu daithlan tin an comment.\nPastor In, “Nunau Pawl Nan Taksa Lang, Zuk Itum Tuk Tar Nawn Hlah Uh” A Ti


BualRawn 22 tiat Siizung thawn Delhi in Covid -19 Do Ṭan | Falam Online Media\nBualRawn 22 tiat Siizung thawn Delhi in Covid -19 Do Ṭan\nJune 29, 2020 admin\t0 Comments covid - 19, India news\nIndia ramsung ih a karhcak zetmi Covid – 19 doding in Delhi khawpi cun timlamnak a nei rero ih, tukhalah football field 22 thawn tiat awmi leitlun corona care facility tumbik hmang in Covid – 19 do a tum a si.\nDelhi khawsung ih covid 19 karhcakdan zoh in July thla cem hrawng ah natkai 500000 hrawng an kim ding tiih mifim pawl ih simmi cu cozah lam in ngaihsak zetin a tawlrelnak ihsin tuahsuak mi health care facility a si.\nDelhi, Radha Soami Satsang Beas campus, Chhatarpur ah Covid – 19 positive pawl le coronavirus positive pawl vek ih damlonak pianhmang nei pawl enkolnakding ah temparary in an sak ih football field 22 (12,50,000 sq feet) tiat a si.\nHih centre pi ah mina tuamhlawm nakding ihkhun 10,000 ret a si zo ih hnaṭuan tuding doctor 1,000 le hnaṭuanbawm tuding paramedics pawl cu Indo-Tibetan border palik pawl in an kil ringring ding a si.\nIhkhun 10,000 lakih Oxygen bawm telchimi ihkhun 1000 cu sections 100 ah an ṭhen ih, fan 5000 le mina pawl ih thiarfihlim awknakding inn-te 1000 khal ret ṭhepṭhi cia a si.\nIndia mifim pawl ih zirnak nei, hmuahsuahmi ah, September thla ah India ramsung ih Covid – 19 natnei luarkaibik lai a si ding ti a siih zirnak ih telve Scientist pakhat cun, “India ramsung ih lockdown thla 3 zikte nei mi cu san a tlailo. San a tlai lo timi ah Virus a ti hlo cuanglo tinak a si. Covid 19 karhluar ding ni/caan a ṭhawn men. Kan zirnak ih kan hmuh suakmi zoh a si le a ra lai ding September thla lole November thlathok hrawng ah luar bik caan a thleng ding” tiin a sim.\nIndia ramsung ih coronavirus karhcakdaan zoh in le mifim pawl ih ruahnak pek mi cu Delhi cozah in thungaithlak takin a ruat sak hnu ah leitlun ih tumbikmi Covid – 19 care centre tuah dingin thuthluknak a tuah mi a si.\nTufangah India ram ih covid – 19 kai minug 548,318 an um ih, cupawl lak ihsin minung 321722 dam salin mipum 16475 an thi zo a si.\nIndia ramsung, Chin refugees tambiknak Delhi khawlipi khalah nat a pung cak zetih India ramsung ih Covid – 19 nat pungcakbik hmun 3 nak a siih confirm case 80,188, damsalzo 49,301 le mithi 2558 an um zo a si.\n← Surbung Airport Thuhla Theih Ṭha by Steven R Sunthang\n2013 – 2016, Surbung Airport TimeLine Thlirnak →\nTlavang in Deh tum in minute 6 sung a thlun